Pajenn:Cadoret - Yan ar burzudou, 1912.djvu/1 - Wikimammenn\nPajenn:Cadoret - Yan ar burzudou, 1912.djvu/1\n— « ’N em dromplan ket laouen ! Met n’eo ket a-walc’h kaout bara, kig a zo ezom da zibri gantan. Dre-ze, laret da Yann dont fenoz da laerez diganin daou borc’hell lart am eus du-man, e korn ma c’hraou. Mar gall o zapout c’hoaz, e vefont d’ezan. Met da ziwall an evo avat, rak me lako ma daou vevel d’o miret gant peb a benn-baz. Mar be tapet, e paeo evit an daou dôl ; mes ma ne ve ket, en evo an daou\nborc’hell adarre. »\nAdtapet diwar « https://br.wikisource.org/w/index.php?title=Pajenn:Cadoret_-_Yan_ar_burzudou,_1912.djvu/1&oldid=94051 »\nKemmoù diwezhañ degaset d'ar bajenn-mañ d'an 22 Her 2016, da 12:02.


Banniel ar SEATO\nAr Southeast Asia Treaty Organization (SEATO) pe Aozadur Feur-emglev Gevred Azia a oa un aozadur difenn etrebroadel en Azia ar gevred savet da-heul ar Southeast Asia Collective Defense Treaty, pe Manila Pact, sinet e miz Gwengolo 1954 e Manila, Filipinez. An aozadur ofisiel a oa bet savet d'an 19 a viz C'hwevrer 1955 e-pad un emvod eus an izili e Bangkok, e Thailand. Pennlec'h an aozadur zo chomet e Bangkok. Eizh ezel a oa d'an aozadur. Daoust d'an anv e oant broioù, alies, hag a oa e diavaez ar rann-se eus ar bed : Aostralia (hag a rene Papoua Ginea-Nevez), Bro-C'hall (a oa o paouez kuitaat Indez-Sina), Zeland-Nevez, Pakistan (Kornaoueg ha Reter), Filipinez, Thailand, ar Rouantelezh Unanet (a rene Hong Kong, Norzh Borneo ha Sarawak) ha Stadoù Unanet Amerika. E gevred Azia ne oa nemet Filipinez ha Thailand hag a oa e-barzh an aozadur.\nIzili ar SEATO\nDa zigentañ e oa bet krouet an aozadur evit talañ ouzh ar gomunouriezh en Azia ar gevred. Ar SEATO a vez gwelet hiziv-an-deiz evel un taol kleze en dour dre ma oa sach-blev etre an izili ha dre-se ne oa ket posupl implij an nerzh milourel kevredet. En desped da se e oa bet krouet un diazez a-fet ar sevenadur hag an deskadurezh hag a zo chomet e-pad pell en tachennoù-se. Roet e oa bet lamm d'ar Southeast Asia Treaty Organization d'an 30 a viz Even 1977, ur wech kollet ar c'hoant gant an izili da sikour hag implij an aozadur.\nAdtapet diwar « https://br.wikipedia.org/w/index.php?title=Southeast_Asia_Treaty_Organization&oldid=1962364 »


Folk – Radio Naoned\nFlik ha Folk #10\nSpi ‘m eus e oa brav an Hañv hag ar vakañsoù ganeoc’h. Echu rouzañ dindan an heol ; poent eo distreiñ d’ar vuhez !\nHag evel-just adkregiñ selaou ouzh ho abadenn sonerezh blues, bluegrass ha folk, an abadenn« Flik ha folk »!\nHiziv e vo mesket a bep seurt tonioù a-benn dihuniñ ho pennoù, hanter-gousket gant an ehan hir-se. Un abadenn gouestlet dreist-holl da Vro-Amerika.\nMa ya, estreget traoù nul a zo er Stadoù-Unanet evel Trump pe ar boued-fall.\nBout zo ivez ar folk hag ar blues !\nPrest da veajiñ e Bed ar sonerezhioù-se ? Digoret eo ho tivskouarn ?\nDeomp de’i neuze !


Gekoppelde documenten : [459 document(s)]\n[Levr] Barzhaz Breizh ar yaouankiz. / KERVELLA Goulc'han ; LE HENAFF Fañch (Golo gant) ; KERVELLA Divi (Lizherennañ gant) ; CHAUFFIN Fanny (Luc'hskeudenn(où) gant) ; BLOÑS Loeiz (Luc'hskeudenn(où) gant). - Ti-embann_Embanner : Al Lanv (Embannadurioù), 1996. - 153 fajenn. - LBR.2(BAR)


Wikipedia:Kumuniezh/An davarn/sizhunvezh 18, bloaz 2010 - Wikipedia\nWikipedia:Kumuniezh/An davarn/sizhunvezh 18, bloaz 2010\n1 03/05/2010 — 09/05/2010\n1.2 Aferioù skraboù\n1.4 Gwirioù ?\n1.5 Skeudenn:Édouard-Henri Avril (27).jpg\n03/05/2010 — 09/05/2010\nSkrivañ un dra bennak en triwec'hvet sizhun eus 2010 | An davarn | sizhun a-raok — sizhun war-lerc'h\nMerourien[kemmañ ar vammenn]\nEzhomm 'm befe da gaout asant ur merour amañ. Trugarez.--Gwendal 4 Mae 2010 da 08:21 (UTC)\nGraet eo. --Ex-Smith 4 Mae 2010 da 09:10 (UTC)\nYun 'zo aet kuit, n'hon eus ket mui a bot brezhoneger ken. Piv 'anavez unan a oarfe ober gant ur bot?--Gwendal 5 Mae 2010 da 18:34 (UTC)\nAlas ne 'z eus ket kalz a ziskoulmoù. Klasket am boa diskoulmoù e-pad mizioù a-raok kavout un doare diskoulm, ha distroet eo Yun setu e oa reizhet ar gudenn. Bremañ avat n'ouzon ket petra ober, ha penaos ober... --Y-M D (kaozeal) 8 Mae 2010 da 19:00 (UTC)\nAferioù skraboù[kemmañ ar vammenn]\nDaou seurt skraboù a zo, unan sonn hag unan kromm, hag en em gavout a reer gant pennadoù disheñvel Ar C'hab hag Ar C’hab, Poc'han ha Poc’han..., ha reoù all c'hoazh moarvat, ar pezh n'eo ket eus ar c'hentañ, anat deoc'h. Evel-just e c'haller treuzkas danvez unan war bajenn egile, evel m'eo bet graet nevez 'zo gant an daou bennad a venegen diouzhtu... Koulskoude n'eo ket dispar an diskoulm-se, rak kollet e vez e gwirionez "istor" pep pajennad. Daoust ma'z eo luzietoc'h an traoù, e kav din e vefe gwelloc'h adkas an traoù d'ar bajenn "skrab kromm", disverkañ ha distruj ar bajenn "skrab sonn", ha neuze adenvel ar bajenn "skrab kromm" gant un titl gant ar skrab sonn. N'oc'h ket kollet? Aze 'maoc'h c'hoazh?--Trec'hlid mitonet 4 Mae 2010 da 19:28 (UTC)\nIskis a-walc'h eo kudenn ar skraboù-mañ. --Y-M D (kaozeal) 8 Mae 2010 da 19:07 (UTC)\nKet kement-se, ar skrab sonn a vez implijet gant ar broioù saozneger peurliesañ, a-gevred gant an hini kromm, met an hini kromm hepken e Bro-C'hall. Ma 'z eus bet lod o skrivañ diwar un urzhiataer saoz pe lakaet e mod saozneg... --Moran 8 Mae 2010 da 20:36 (UTC)\nTaol ur sellig, mar plij. :[]. Bianchi-Bihan 9 Mae 2010 da 00:41 (UTC)\nMa digarez: Ket kement-se, ar skrab sonn a vez implijet gant ar broioù saoznek peurliesañ, a-gevred gant an hini kromm, met an hini kromm hepken e Bro-C'hall. Ma 'z eus bet lod o skrivañ diwar un urzhiataer saoz pe lakaet e mod "saozneg"... Traoù a vez desket bemdez, ha lakaet er pleustr an deiz da-heul, emichañs :) --Moran 9 Mae 2010 da 22:40 (UTC)\nTrugarez evit ar respontoù. Evit ma vefe unvan an traoù war holl bajennoù WP brezhonek e vefe dav lakaat "skrab eeun" e pep lec'h. Evit gallout saveteiñ istor pep pajenn e ranker eta adlakaat an traoù war ar pajennoù skrab kromm, nullañ ar pajennoù skrab eeun, adenvel ar bajenn skrab kromm gant ur bajenn skrab eeun. Kalzik a charre.--Trec'hlid mitonet 12 Mae 2010 da 11:33 (UTC)\nRummad:Sport[kemmañ ar vammenn]\nNe gomprenan ket perak n'eo ket "sportoù", rak meur a sport zo. Bianchi-Bihan 7 Mae 2010 da 03:36 (UTC)\nSoñjet zo bet er Sport evel anv hollek, emichañs. Eus an daou a vez kavet war Wiki, saozneg a ra gant al liester, galleg gant an unander, da skouer. Daoust hag un dibab a zo bet graet amañ evit seurt degouezhoù ? --Moran 7 Mae 2010 da 14:02 (UTC)\nAmañ hag aze ivez.--Gwendal 7 Mae 2010 da 14:08 (UTC)\nAr wiki gallek en deus dibabet ober gant an unander hag hon wiki-ni brezhonek, evel an hini saoznek, al liester. Fentus eo gwelout penaos e klot an dibaboù-se gant ur brederouriezh politikel: en:women's rights, les fr:droits de la femme. So it goes, evel a skrive Kurt Vonnegut. Bianchi-Bihan 7 Mae 2010 da 17:40 (UTC)\nArabat kalsk politikerezh e lec'h n'eus ket anezhañ, degouezhoù yezh int, un tammig evel "il hoche la tête/he shakes his head", e saozneg e vez perc'hennet padal e vez strishaet e galleg hep perc'hennañ. Ha ma 'z eus bet graet un dibab e brezhoneg evit ar rummadoù (a zo reizh, a gav din), trawalc'h cheñch ha mat pell 'zo :) --Moran 7 Mae 2010 da 21:06 (UTC)\nKrouet eo ar rummad: Rummad:Sportoù. Bianchi-Bihan 9 Mae 2010 da 03:00 (UTC)\nGwirioù ?[kemmañ ar vammenn]\nDemat d'ar re a lenno. Penaos e ranker gober evit bout aotreet da implijet luc'ksk. an "Imperial War Museum"? Lod anezhe a zo e "Commons" dija... trugarez en a-raok. A galon. Klaod Kadbzh 7 Mae 2010 da 12:54 (UTC)\nhomañ, da skwer?\nPelec'h ez peus kavet anezhi, E Commons? Bet o welout lec'hienn Imperial War Museum, ne seblant ket anat ar mont en-dro.--Ex-Smith 7 Mae 2010 da 17:56 (UTC)\nN'eo ket ken luziet a-se. Ar skeudennoù a vo kavet ganit e Commons a c'helles implijout digudenn. Evit ar skeudennoù a gaver en o lec'hienn dezho avat n'eo ket ar memestra. War a seblant e rankfemp goulenn ganto an aotreet da implijout ar skeudennoù. Met kazi sur eo ne vo ket posubl bezañ aotreet. Evit ar skouer a roes deomp e vefe mat gouzout eus pelec'h emañ o tont, pa sellan eus a dost eo skrivet Imperial War Museum hag ur C, dre-se e soñj din ez eus gwirioù war ar skeudenn. A galon --Y-M D (kaozeal) 8 Mae 2010 da 19:20 (UTC)\nSkeudenn:Édouard-Henri Avril (27).jpg[kemmañ ar vammenn]\nSell ta gant piv oa bet diskaret ar skeudenn er pennad Paul Avril! Trugarekaat d'an adsaver! Chom a ray ur pennad dildo da sevel. Bianchi-Bihan 7 Mae 2010 da 17:54 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_18,_bloaz_2010&oldid=728719 »\nKemmoù diwezhañ degaset d'ar bajenn-mañ d'an 12 Mae 2010, da 11:33.


Arabia Saoudat - Wikipedia\nal-Mamlaka al-‘Arabiyya as-Sa’ūdiyya''\nRouantelezh Arabia Saoudat\nKan broadel: "Aash Al Malīk"\n(ha kêr vrasañ) Riyadh\n- Roue Salman\n- Priñs Salman\n- Hollad 2,149,690 km² (14)\n- istimadur 2007 27,601,038 ()\n- Stankter 11/km² (205)\n- Hollad $446 miliard (27)\n- Keidenn $21,200 (41)\n0.812 (Uhel) (61)\nRiyal Saoudat ([[ISO 4217|]])\n2.1 Gwirioù an dud en Arabia Saoudat\n4 Kêrioù pennañ\n10.4 Dañs ha sonerezh\n11 Liammmoù Diavaez\nAbdul Aziz Al Saud, roue kentañ Arabia Saoudat.\nKregiñ a reas ar stad saoudat e-kreiz Arabia war-dro 1750 pa gevredas un tiern lec'hiel Muhammad bin Saud gant un disivouder muzulman, Muhammad Abd Al-Wahhab da grouiñ ur riez nevez. E-pad ar c'hant ha hanter-kant vloaz war-lerc'h e stourmas ar familh Saoud ouzh Turkia, Egipt ha klanoù arab arall evit kontrolliñ al ledenez.\nE 1902 ec'h adkemeras Abdul Aziz Ibn Saud Ryadh, kêr-benn hengounel ar remziad, digant ar familh Al-Rashid. Etre 1913 ha 1926 ec'h aloubas Abdul Aziz Ibn SaudAl-Ahsa, Al-Qatif, Hijaz hag rest ar Nejd. D'an 8 a viz Genver 1926 ec'h embannas bezañ roue Hijaz, ha roue Nejd d'an 29 a viz Genver 1927. Frankiz ar stad nevez a voe degemeret gant ar Rouantelezh Unanet dre feur-skrid Jedda.\nDizoloadenn eoul-maen e 1938 he doa roet d'ar rouantelezh ur binvidigezh vras.\nAr roue Abdullah (†2015).\nUr vonarkiezh eo Arabia Saoudat. Hervez ar bennlezenn eo ar rouantelezh reolet gant mibien ha mibien-vihan ar roue kentañ, Abdul Aziz Ibn Saud, hag eo ar C'horan he bonreizh. Renet e vez ar vro hervez al lezenn islamek, ar Charia.\nAr strolladoù politikel a zo difennet ha n'eus dilennadeg vroadel ebet, zoken ma'z eo meret ar c'humunioù gant kuzulioù dilennet abaoe 2005.\nGant an hengoun hag an Islam hepken eo krennet galloud ar roue, met ne c'hell ket mont a-enep kenemglev ar familh roueel hag ar pennoù relijiel (oulema). Heuliañ a ra Arabia Saoudat skol wirel Salafi a arnodas da skignañ dre sevel moskeenoù ha skolioù e broioù muzulman arall.\nUr gouarnamant meuriadel he doa ar rouantelezh e deroù hec'h istor. Abaoe 1953, avat, eo gant ar roue e vez anvet ur c'huzul ministred hag a c'hell-eñ kas kuit pa blij dezhañ. Ur ministr kentañ hag ugent ministr a vez ennañ. A-zivout renadur ar rouantelezh ec'h aliont anezhañ ha reoliañ a reont ar melestradur.\nGant kuzul ar vinistred hag ar roue a vez graet al lezennoù. Kenglotus gant ar charia e tleont bezañ. Hervez ar charia ivez e vez aozet ar justis. Ar varnerien a vez anvet gant ar roue aliet gant ur c'huzul daouzek gwiraour. Dieubidigezh ar varnerien a zo gwarezet gant al lezenn. Galloud distaol en deus ar roue ha pep hini a c'hell kaout un dalc'h gantañ pe gant uhelidi arall.\nGwirioù an dud en Arabia SaoudatAozañ\nGraet e vez c'hoazh gant ar boan a varv en Arabia Saoudat ha pinijennoù korf a vez dougen ivez. Troc'het a vez o dorn d'al laeron hag al lonkerien a vez skourjezet. Dirak an holl e vez roet ar c'hastizoù. N'eo ket gourc'hemennet gant al lezenn an niver a daolioù met divizet e vezont gant ar barner. Galloud a reont argemmañ etre un daouzek bennak ha meur a viliad.\nN'eus tamm frankiz relijiel ebet er rouantelezh ha difennet eo an diedoù alkoolek. Heskinet e vez an dud heñvelreizh. Kontrollet strizh eo ar mediaoù ha difennet eo ar strolladoù politikel. Ar re a gav abeg er gouarnamant a c'hell bezañ toullbac'het. Nebeutoc'h a wirioù o deus ar merc'hed eget ar baotred. Rediet int bet da c'hortoz miz Even 2018 evit kaout ar gwir da vleinañ kirri da skouer.\nE 13 proviñs pe manatiq eo disrannet Arabia Saoudat:\n5. Al Gassim\nRiyadh (Kêr-benn bolitikel)\nJeddah (Kêr-benn armezhel)\nDhahran (Kêr-benn greanterezh an eoul-maen)\nDammam (Kêr-benn proviñs ar reter)\nRas Tanura (Porzh pennañ evit an eoul-maen hag purerezh vrasañ ar bed)\nJubail (Kêr c'hreantel gentañ Arabia Saoudat)\nYanbu (Eil kêr c'hreantel Arabia Saoudat)\nMedina (Eil kêr santel an Islam)\nMakkah (Mekka) (Kêr Santel an Islam)\nKêr Vilourel ar Roue Khalid (Kreizenn vilourel bennañ)\nKartenn Arabia Saoudat\n80% eus al ledenez arab a ya d'ober ar rouantelezh. Un darn vat eus an harzoù gant an Emirelezhioù Arab Unanet, Oman ha Yemen a zo tabut diwar-benn o zresad ha n'ouzer ket mat petra eo gorread resis ar rouantelezh. Hervez ar gouarnamant saoudat eo 2,217,949 km². Estimadurioù arall a zo a ro etre 2,149,690 km² ha 2,240,000km².\nGor ha sec'h e vez an hinad hag un dezerzh traezhek a ya d'ober an darn vrasañ eus ar vro, geot ha bod ar strudaj nemetañ ennañ. An anevaled boutinañ eo ar oriksed, ar c'hizhier gouez, ar babouzed, ar bleizi hag ar bleizi-broc'h. E-barzh an oazizoù e kaver evned bihan ivez. Pinvidik eo ar mor war aodoù ar Mor Ruz gant garveier-koural bras.\nGlav a ra nebeutoc'h eget 100 mm en darn vrasañ eus ar vro ha n'eus stêr pe lenn hirbad ebet en Arabia Saoudat. Nebeutoc'h eget 2% eus he gorread a c'haller tiekaat. Er gêr-benn, Riyadh, e-kreiz ar vro, e vez ar gwrezverk etre 42 °C e miz Gouere ha 14 °C e miz Genver, tra ma vez etre 38° (miz Gouere) ha 23 °C (miz Genver) e Jeddah war aod ar c'hornôg.\nRannet eo ar vro e teir rannvro naturel:\nplaenenn ar reter\nuheldirioù ar c'hornôg\nmenezioù war harzoù Yemen. Ar rannvro-mañ a zo glepoc'h ha strujusoc'h evit ar peurrest eus ar vro.\nPa oa bet diazezet ar rouantelezh ne oa nemet un dornad a dud hag a c'helle kaout un deskadurezh vat. E moskeennoù ar c'hêrioù bras hepken e oa skolioù ha kelenn a raent lezenn an islam dreist-holl. Er bloavezhioù 1930, avat, e krouas Abdul Aziz Ibn Saud un deskadurezh stad evit an holl vugale. Aesaet a voe an traoù gant dizoloidigezh eoul-maen hag e 1951 e oa 226 skol er vro gant 29,887 a skolidi enno. E 1954 e voe krouet Ministerezh an Deskadurezh, gant ar priñs Fahd bin Abdulaziz da vinistr. Ar skol-veur gentañ, anvet bremañ Skol-Veur ar Roue Saoud, a voe diazezet e Riyadh e 1957.\nEizh skol-veur ha 28.000 skol vihan a zo er rouantelezh bremañ. An deskadurezh a zo digor da gement annezad eus Arabia Saoudat ha 25% eus budjet ar stad a zo gouestlet dezhi.\nKreñv eo lodenn ar studioù Islamek er skol-veur ha ret eo d'ar rouantelezh emporzhiañ an darn vrasañ eus hec'h ijinourien hag eus he mezeien.\nWar an eoul-maen eo diazezet armerzh Arabia Saoudat. Hervez ar gouarnamant ez eus 260 miliard a varilhadoù eoul-maen a bourvezioù. Douarourien evel Kennet S. Deffeyes pe ispisialourien eus marc'had an eoul-maen evel Matthew R. Simmons a gred e c'hellfent bezañ kalz disteroc'h. Dre artifis he dije kresket he fourvezioù ofisiel e-pad ar Brezel a C'hotaioù er bloavezhioù 1980. 75% eus ar budjet-stad, 40% eus ar PBK ha 90% eus an ezporzhiadurioù a zo liammet ouzh an eoul-maen. 35% eus ar PNB a zo krouet gant embregerezhioù prevez, eztennañ an eoul-maen a zo kontrollet gant ar stad dre an ARAMCO. Adalek 1999 he deus kroget ar rouantelezh da brevezañ un nebeud embregerezhioù-stad, dreist-holl e taread an tredan. Klask a ra ivez ar gouarnamant saoudat digreskiñ he sujidigezh d'an eoul-maen, met kresk ar boblañs hag an diouer a zour a laka diaes ar striv-mañ.\nE-pad ar bloavezhioù 1990 e tigreskas amplik gounidigezhioù ar rouantelezh abalamour da gresk he foblañs ha da zigresk prizioù an eoul-maen. Ar c'hounidigezh dre zen, a oa 23 000 $ e 1980 a yeas da 7 000 $ e 1999. Da greskiñ adarre e krogas e 2000 pa stagas prizioù ar petrol da vont war-raok adarre.\nAdalek 2004 en deus paouezet kenderc'h an eoul-maen en Arabia Saoudat da greskiñ en despet da brizioù uheloc'h-uhelañ (a-us da 70 $ e 2006). Se a c'hellfe diskouez e klask Arabia Saoudat lakaat ar prizioù da vont war-grec'h p'he deus tizhet he fikern a genderc'h.\nUr gêr nevez, Kêr Armerzhel ar Roue Abdullah, a zo bet savet gant Arabia Saoudat war hec'h aod kornôg, e-kichen Jeddah. Enni e vo savet ar porzh brasañ er bed hag ivez greanterezhioù apotikerezh ha kimiek.\n25.7 milion a dud a oa o chom en Arabia Saoudat e 2010 (istimadur), 5.6 milion anezho a zo estrañjourien. Betek ar bloavezhioù 1960 e oa nomad pe damnomad an darn vrasañ eus ar boblañs. Abalamour da gresk ar c'hêrioù ez eo digantren 95% eus annezeien ar rouantelezh vremañ. Ar feur-genel a zo 29,56 dre vil tra ma sav ar feur mervel da 2,62 hepken, ar pezh a ra e kresk buan-tre eo ar boblañs.\nE-barzh kêrioù hag oazizoù 'zo e kaver stankterioù en tu-hont da 1 000 a dud dre km².\nWar-dro 80% eus annezidi ar rouantelezh a zo arabed, zoken ma tiskenn lod anezho eus tud eus Afrika ar Reter. Bez' ez eus 7 milion a enbroidi en Arabia Saoudat. 1,4 milion a zeu eus India, 1 milion eus Bangladesh, 900 000 eus Pakistan, 800 000 eus Filipinez, ha 750 000 eus Egipt. Kalz Arabed eus ar broioù nes o deus labour er rouantelezh hag ur 100 000 bennak a dud eus ar c'hornôg a vev enni, an darn vrasañ anezho a zo o chom e karterioù ispisial.\nHervez ar gouarnamant n'eus nemet muzulmaned en Arabia Saoudat. Al lodenn vrasañ anezho a heuilh un doktrin strizh-kenañ, ar wahabiezh. Kavout ar reer chiited e proviñsoù ar reter. Kalz pouezusoc'h ez int eget ma lakafe o niver da grediñ rak bevañ a reont er rannvroioù eoulmaenek dreist-holl.\nAr vell-droad eo ar sport a reer ar muiañ en Arabia Saoudat. Kermeret perzh he deus ar rouantelezh e kevezadegoù niverus, evel ar c'hoarioù olimpek. He skipailh mell-droad en deus kemeret meur a wech e Kib vell-droad ar bed ha Kib Azia mell-droad. Div wech he deus gounezet homañ.\nWar an islam eo diazezet sevenadur Arabia Saoudat. Daou eus tri lec'h santel an Islam a zo en Arabia Saoudat ha berzet eo an holl relijion all. Tud ar rouantelezh a vez galvet pemp gwech bemdez evit ar bedadeg. Levr santel an islam, ar C'horan, eo lezenn veur ar rouantelezh hag ar Charia diaz he frammadur gwirel.\nAn dilhad hengounel, graet diouzh ar vuhez en dezerzh, a zo boutin-tre c'hoazh. Gant ar baotred e vez gwisket ur roched hir kotoñs pe gloan anvet thawb gant ur shimagh (ur pezh gwiad karrezet lakaet war-dro ar penn ha dalc'het gant ur gordenn) pe ur ghutra (ur pezh gwiad gwenn lakaet war-dro ar penn ha dalc'het gant ur gordenn). Pa vez yen an amzer e tougont ur vantell gloan kañval anvet bisht. Dilhadoù ar maouezed a vez kinklet gant pezhioù moneiz, tresadennoù meuriadel, ha sekinoù. Dleout a reont dougen ur vantell hir (abaya) hag ur ouel pa'z eont er-maez.\nN'eo ket aotreet ar sinemaoù en Arabia Saoudat, rak, hervez an doktrin Wahabbi ez int dijaoj gant an Islam. Reoù a c'heller kavout e karterioù prevez e Dhahran ha Ras Tanura. Raktresoù 'zo da sevel sinemaoù ma c'hellod gwelout filmoù islamat.\nDifennet eo debriñ kig-moc'h hag evañ diedoù alkoolek. Un doare bara hep goell, ar khobz, a vez debret da gement pred. Ar meuzioù a gaver an aliesañ eo ar c'hig oan rostet, ar c'hig-yer, falafel ha shawarma. Kalz tiez-kafe a gaved gwechall met en o flas e kaver aliesoc'h-aliesañ bremañ tiez-kafe mod arnevez. Tud ar vro a ev kalz te du ivez.\nDañs ha sonerezhAozañ\nAn ardha eo dañs broadel Arabia Saoudat. Un hengoun bedouinat eo an "dañs-ar-c'hleze"-se. Ennañ e c'hoari taboulin ur soner tra ma kan ur barzh ha dañsal skoaz-ha-skoaz a ra paotred gant klezeioù. Sonerezh pobl Hijaz, al-sihba e anv, en deus un orin eus Andalouzia. E Mekka, Medina ha Jeddah e soner an al-mizmar, un doare hirvombard.\nArabia Saoudat, prenerez armoù : http://www.lemonde.fr/economie/article/2014/01/29/les-ventes-d-armes-francaises-a-l-etranger-sont-reparties-a-la-hausse_4356603_3234.html\nAdtapet diwar « https://br.wikipedia.org/w/index.php?title=Arabia_Saoudat&oldid=1979815 »\nKemm diwezhañ d'an 13 Meu 2022 da 08:34\nKemmoù diwezhañ degaset d'ar bajenn-mañ d'an 13 Meu 2022, da 08:34.


Post labour Kargad-ez a ziorren\nDeiziadoù an abretañ posubl\nImplijer Kevredigezh Babigoù Breizh\nKefridi Dindan aotrouniezh kuzul merañ ar gevredigezh, e karg emaoc’h krouiñ ha diorren ur rouedad rannvroel a vagourioù dre soubidigezh e brezhoneg. Ret eo deoc’h startaat en un doare padus stad arc’hantel mikro-magouri Gwened, dre kevrata he zek flas gant strollegezhioù publik hag embregerezhioù. Ret eo deoc’h ivez sikour raktresoù magourioù dre soubidigezh nevez er Rannvro (Brest, Roazhon) ha lansañ raktresoù nevez e Breizh.\nDoare den - Kavout arc'hantaouerien nevez (strollegezhioù tiriadel hag embregerezhioù) evit kreñvaat ar vikro-magouri a-vremañ. - Bremanaat diagnostik an tiriad evit anavezout penaos diorren raktres Babigoù Breizh. - Lakaat da anavezout penaos e vez krouet ur vagouri pe ur mikro-vagouri d’ar re eo o mennozh sevel ul lec’h degemer e brezhoneg evit ar bugaligoù. - Ambroug raktresoù magourioù dre soubidigezh e Breizh, ha kemer perzh enno evit o seveniñ. - Kemer perzh e merañ a bemdez ar gevredigezh. Ret eo deoc’h bezañ bet diplomet gant ar skol-veur, mestroni a reoc’h binvioù urzhiataerezh mestroniañ binvioù ar stlenn, gouzout penaos ren un argerzh kenwerzhel, ha bezañ brezhoneger. En ho aes en darempredoù hag er skridoù, emaoc’h barrek da luskañ ur strollad. Kaout skiant-prenet en doare ma ya ur gevredigezh, a vefe ur berzh ouzhpenn.\nGopr 1 850€ kriz\nMont e darempred gant BBGrecrutement@gmail.com\nFichenn bet kemmet d’an 2019-02-11 10:36:05


Maurits van Nassau - Wikipedia\nMaurits van Nassau pe Maurice van Oranje (Dillenburg, 14 a viz Du 1567 - Den Haag, 23 a viz Ebrel 1625) a voe stathouder proviñsoù Republik an Izelvroioù, war-bouez Friz, adal 1585 betek e varv. Priñs Oranje e teuas da vout goude marv e lezvreur henañ Philip Willem en 1618.\nPoltred Maurits van Nassau.\nTremen a reas e yaouankiz en Dillenburg en kontelezh Nassau, ha studiañ en Heidelberg ha Leiden. En 1585 e voe lakaet da stathouder Holland ha Zeeland war-lerc'h e dad Willem van Oranje, lesanvet an Tavedeg, hag adal 1590 da stathouder Utrecht, Gelre hag Overijssel, ha hini Groningen adal 1620. Evel kabiten-jeneral hag amiral an unvaniezh ec'h aozas an emsavadeg izelvroat a-enep Spagn ma c'honezas brud evel strategour. Gantañ, hag eñ o kenlabourat gant Johan van Oldenbarnevelt (1547-1619), e voe kaset an armeoù izelvroat betek an trec'h ken na voe skarzhet ar Spagnoled eus norzh ha reter ar Republik.\nAdkregiñ a reas gant ar brezel ouzh Spagn en 1621, met tro wenn a reas pa glaskas freuzañ seziz Breda gant Ambrogio Spinola (1624), na kemer Antwerpen (1625). Brudet e oa da vezañ unan eus gwellañ brezelourien e amzer.\nE anv a voe roet da enez Moris.\nAdtapet diwar « https://br.wikipedia.org/w/index.php?title=Maurits_van_Nassau&oldid=1999500 »\nKemm diwezhañ d'an 14 Mez 2022 da 16:00


Pajenn:Marigo - Buez ar Saent.djvu/60 - Wikimammenn\nPajenn:Marigo - Buez ar Saent.djvu/60\ndevoa quen studi na quen sonch nemet da broculi gloar Doue. Chetu-ase ar goumbad caër pehini a bad bete ar fin etre Doue hac ar Sænt ; Doue a ra o enori, hac ind-ii ne songeont nemet d’e servicha ha d’e c’hlorifia. Eürus ar servicher pehini a vezo cavet ganl Doue o labourat evelse evit e c’hloar.\nEus a neuse ne songeas muy nemet da gontempli ar berfectionou infinit a Zoue hac ar guirionezou eternel. E oll vagadurez oa ar frouez a zougue ar Vezen Palmes, hac an deliou anezi a serviche dezâ da viscamant. Pa voe deut d’an oad a dri bloaz hac\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/60&oldid=134719 »


Journal de Renaud Camus, vendredi 16 août 2019\ncréée le samedi 17 août 2019, 0 h 28\nmodifiée le samedi 17 août 2019, 0 h 32Plieux, vendredi 16 août 2019, onze heures du soir. « Mais si vous notez tout dans votre journal, vous allez noter votre journée avec nous ?\n— ~~~, ~~~~~~ ~~~~~ ~~~~~~ ~~~ ~~~~~~ ~~~~~ ~~~~~~~~~, demain.\n— ~~~ ~~~~~~ ~~~~ ~~~, vous allez m’inhiber ~~~~~~~~~~~~~. ~~~ ~~~ ~~~~~ ~~~~~ ~~~~~~~, ~~~~~~ ~~~ ~~~ ~~~~~ ~~~~~~~~ ~~~ tournant… »\nDe ~~~~~~ ~~~~~~ ~~~ ~~’~~~~~~~ ~~~~ ~~~ ~~~~~ ~~ ~~~~~ ~~~~ ~~~~~~~~ du New ~~~~~ Times, cette fois, ~~~. ~~~~~~~~~ ~~~~~~~ ~~~ ~~~~~~~~~~ ~~~~~~~, ~~~~ ~~~~ ~~~ ~~~~~~ ~~~~~~ ~~~ ~~~~~~~~ ~~~~, ~~~ ~~~~ ~~~~~~~ ~~~ ~~~~~~ ~~ ~~~~~ ~~~~~~~ ~~~ ~~’~~~~~~-~~~~~, ~~~~~ ~~~~~~~~~ ~~~ J’y-fous-tout (poulet tiède, ~~~~~~~, ~~~~~~~~, ~~~~~~~~~~~~, ~~~~ ~~~~~~~~, ~~~~~~~~~~~, ~~~~.) ~~~ ~~~ ~~~~~~~, ~~~~ ~~~~~ ~~~ ~~~~~ ~~~~~~~~~ ~~’~~~~~~~~ ~~~~~~~, ~~~~~ ~~~ ~~~~~~ ~~~~ ~~~~~~~~. ~~~~ ~~~~~~~~ ~~~~~ ~~~~~~~, ~~~~~~~~~, aimables, polis, souriants, ~~’~~~~ ~~~~~ ~~~~~~~~~~~~, ~~~~~ ~~’~~~~ ~~~ ~~~~ ~~~ ~~~~ ~~~ ~~~~~~ (~~~~~ ~~~ ~~~~~~~~ ~~~~~~, ~~~~~-~~~~~). ~~’~~~~~~ ~~~~~ ~~~ ~~~~~~ ~~. ~~~~~~~ ~~~~~ ~~~ ~~~~~~~ ~~~ ~~~~ aîné plus chevronné, ~~~ même ~~~~~ Pulitzer, ~~~ ~~~~~ ~~~~~, ~~~~~ ~~~~, ~~~~ ~~~~~~~~ ~~~~~ ~~~~ ~~~~~ ~~~~~~ ~~~ ~~~~~ ~~~ ~~~~ ~~~~~~~~ ~~~~~~~~~, ~~~ ~~~~~~~~~~~~~ ~~~~~~~~~~~~~~~ ~~~ ~~~~~~~~ ~~~ se montraient également inquisitive — ~~~~~ ~~~ ~~~~~~ ~~~~ ~~~~, ~~~ ~~’~~~ ~~~~~ ~~ ~~~~~~~, ~~ ~~~ ~~~~~~~~~~~~~ (~~~~~ ~~~~~~~~~~~~~ ~~~~ ~~~~ ~~~~~~, ~~~~ ~~~~~~~ ~~~ ~~~~ ~~~~~~~ ~~~~~~ ~~~ nuit à dissimuler ~~~ ~~~~~ ~~~~~ ~~~~ caves).\nReste ~~ ~~~~~~~ ~~ ~~~~~~~ ~~~~~~ ~~~ ~~~~~ ~~~~~ ~~~~~~ — ~~~~ ~~~~~ ~~~~~~~ ~~~~~ ~~~~~~~~~~~, ~~~~ ~~~~~~~~~~ ~~~ ~~~~, ~~~’~~~~ ~~~ ~~~~~~~~~ pas en amis, ~~~~~~~ ~~~~~~ ~~~~~ ~~~~~~~~~ : ~~~~~ ~~~ ~~~ ~~~~~~~~~~ ~~~~ ~~ ~~~~~ ~~~~~~ ~~~~~~~~~, ~~~~~ ~~~ ~~~~~~~~~~ (~~~ ~~~~~ ~~~~~ ~~~ ~~~~~~~~~~~~~~, moi…).\nUne ~~~~~~ ~~~~~~~~~, ~~~~~~~~ ~~~~~ ~~~ passant, serait l’explication ~~~ ~~~~ ~~~~~~~~~~~ ~~~~ ~~~~ ~~~~~~~~~. ~~. Washington Post ~~~~~~~~~~~ ~~~~~~~ ~~~~~~~ ~~~ ~~~ ~~~~~~~~~~~~ ~~~~~~~~~~ ~~~~ ~~’~~~~~~~~~ ~~~~~~~~~~~ (~~’~~~~~~ ~~~~~~~ ~~~ ~~~~~~~~ ~~~~~~ ~~~~ ~~’~~~~~~ ~~~ mauvais écrivain) ; ces ~~~~~~~~~~-~~~ ~~~~~~~~~~~ ~~~~~~ ~~~~~~, ~~~~, ~~ ~~~~ ~~~~~~~~~ éditorial, commercial, ~~~~~~~~~~, de carrière. ~~~ ~~~~~~~~~~~-~~~ ~~~~ ~~~ ~~~~~~~~~~~~ ~~~~~ ~~~~ ~~~~~~~ ~~~ ~~~~ ~~~~~ ~~~~~~~~~~~~~ ~~~ ~~~~~~~~, qui vendent des ~~~~~~~~~~ ~~~ ~~~~~~~~~ ~~~ ~~~~~~~, ~~~~~~ ~~~~ ~~~~ ~~’~~~~~~ ~~~~~~~~~ ~~~~~~ ~~~ ~~~~~~~~~ ~~~~~ ~~~~~~~~~~~~~, ~~~ ~~~~~ ~~~ ~~~~~, ~~’~~~~-~~~ ~~~~ ? ~~’~~~~~~~~~~~~ ~~~ ~~~~~~~-~~~~~ ~~~~ ~~~ ? ~~~ serais devenu si ~~~~~~~~~~~ ~~~~ ~~~~~~~~~ ~~~ l’échec.\nC’est ~~~~~ ~~~~~~~~~. ~~~ ~~’~~~ ~~~~~~~~~~~ ~~~~ ~~’~~~~~~~~~~~ ~~~~ ~~~~ ~~~~~~~ ~~~ ~~~~~~~ ~~~~~~~~~~~ ~~~ ~~~~~~ ~~~~~~-~~~, ~~~~~ ~~~ ~~~~~~~~~~~ ~~~~ ~~~ ~~~~~ à mon expérience ; ~~~~~ ~~~ ~~~~ ~~~~~~ ~~~ ~~~~~~~~~~ ~~ ~~’~~~~~~ ~~~ ~~~~~~~ ~~~ ~~~~~~~~~~ inconscient, ~~’~~~~~~~~, ~~~ ~~~~ ~~~~~~~~~~~ ~~~ ~~~ ~~’~~~ ~~~~~~~~~ ~~~~ ~~~~~~~, ~~~ ~~~~~~ ~~~~ je ne suis ~~~~ ~~~ ~~~~ ~~~~~~~. ~~~ ~~~~~ ~~’~~~~~~~ ~~~~~ ~~~~~~~~~~~~~~ ~~~~~~~ ~~~~~ ~~~~ ~~~~~~~~~ ~~~~ ~~~~~~~ ~~~~ ~~~~~ ~~~~~~ ~~~ ~~~~~~~ ~~~~~~~ ~~~ ~~~~~~~~~~~ ~~~~ ~~~ ~~~~~ ~~~ fou dangereux, un ~~~~~~~~~ ~~~~ ~~~~~~~~~~~~, ~~~ ~~ ~~~~~ ~~~ ~~~~~~ ~~~ ~~~~~~~ ~~~~~~~ : ~~~~~~~~ ~~~-~~~ ~~~ ~~~ ~~~~~~~~-~~~ ? ~~~~~~ ~~~ ~~’~~~~~~~~ ~~~~ ~~~ ~~~~~ ~~~~~~~~ ~~~ ~~~~~~~~~~ ~~’~~~~~ ~~~~~~~ (pas sur ce ~~~~~~, ~~~ ~~~~~ ~~~~ ; ~~~~ ~~ ~~~~~~~ ~~~ ~~~~~~ ~~~~~~~~~~~~~), ~~’~~~ ~~~~~ ~~~ ~~~~ ~~ ~~’~~~~~~~~~~~, ~~~~~ ~~~~ ~~~~~~~~~ ~~~~~~~~~~~, ~~~~~ ~~~~ ~~~~~~~~ ~~~~~~~~~~~~. ~~’~~~ ~~~ ~~~~~~~~~~~ d’être à peu ~~~~~ ~~~~~ ~~ ~~~~~ ~~~~~ ~~’~~~~~~~, ~~~ ~~~~~~~~~~, ~~~ ~~~~~ ~~’~~~~ ~~~~~~~ ~~~ ~~~~~ — ~~~ ~~~~~ ~~~~~~~~~~~~ ~~~~ ~~’~~~~ ~~~ ~~~~ ~~~~~~~~~, ~~~~~~ ~~ ~~~ ~~~~~~ mentale.\nvoir l’entrée du vendredi 16 août 2019 et son image dans Le Jour ni l’Heure


Gaspard Ulliel e miz Gwengolo 2009\nGaspard Ulliel a oa un aktour c'hoariva ha sinema hag un diskouezer-giz gall, bet ganet e Boulogne-Billancourt (Hauts-de-Seine) d'ar 25 a viz Du 1984 ha marvet diwar un gwallzarvoud skiañ e La Tronche (Isère) d'an 19 a viz Genver 2022, d'an oad a 37 vloaz.\nC'hoariet en deus gant aktourien c'hall brudet evel Audrey Tautou, Isabelle Huppert, Jean Reno ha Marion Cotillard. Roet eo dezhañ César an danvez aktour e 2005 evit e roll e Un long dimanche de fiançailles. E 2017 e ya gantañ César an aktour gwellañ evit bezañ c'hoariet e Juste la fin du monde.\n2001 : Le Pacte des loups, sevenet gant Christophe Gans\n2002 : Embrassez qui vous voudrez gant Michel Blanc\n2003 : Les Egarés gant André Téchiné\n2004 : Un long dimanche de fiançailles gant Jean-Pierre Jeunet • La Maison de Nina gant Richard Dembo\n2005 : Le Dernier Jour gant Rodolphe Marconi\n2006 : Paris, je t'aime : Le Marais gant Gus Van Sant\n2007 : Jacquou le Croquant gant Laurent Boutonnat • Hannibal Rising gant Peter Webber\n2008 : La Troisième partie du monde gant Éric Forestier • Un barrage contre le Pacifique gant Rithy Panh\n2009 : Le Premier Cercle gant Laurent Tuel • The Vintner's Luck gant Niki Caro • Ultimatum gant Alain Tasma\n2010 : La Princesse de Montpensier gant Bertrand Tavernier\n2011 : L'Art d'aimer gant Emmanuel Mouret\n2012 : Rise of the guardians gant Peter Ramsey, (eilmouezhiañ Jack Frost)\n2013 : Tu honoreras ta mère et ta mère gant Brigitte Roüan\n2014 : Saint Laurent gant Bertrand Bonello\n2016 : La Danseuse gant Stéphanie Di Giusto • Juste la fin du monde gant Xavier Dolan\n2017 : Ordalie gant Sacha Barbin (berrfilm) : Jean\n2018 : 9 doigts gant F. J. Ossang : an doktor • Eva gant Benoît Jacquot : Bertrand Valade • Un peuple et son roi gant Pierre Schoeller : Basile • Les Confins du monde gant Guillaume Nicloux : Robert Tassen\n2019 : Sibyl gant Justine Triet : Igor Maleski\n2022 : Plus que jamais gant Emily Atef\nE 2015 e voe lakaet da varc'heg Urzh an Arzoù hag al Lizhiri Bro-C'hall.\nAdtapet diwar « https://br.wikipedia.org/w/index.php?title=Gaspard_Ulliel&oldid=1937053 »\nKemmoù diwezhañ degaset d'ar bajenn-mañ d'an 20 Gen 2022, da 15:09.


Pajenn:Le Gonidec - Bibl Santel pe Levr ar Skritur Sakr, eil levr.djvu/563 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/563\n18. Hôgen, émé-vé, ha n’hô deûs-hi kéd hé glevet ? Hag évit-gwîr hô mouéz a zô bét klevet dré ann douar holl, hag hô geriou a zô éat bété penn ar béd.\n19. Hôgen, émé-vé, ha n’en deûs-hén̄ kéd Israel hé anavézet ? Moizez eo en deûz lavared da gen̄ta : Mé hô lakai da véza hérézuz eûz a eur bobl ha né kéd hô pobl ; hô lakaad a rinn da vuanékaad oud eur bobl diskian̄t.\n20. Hôgen Izaiaz a lavar gan̄d herder : Kavet ounn bét gan̄d ar ré ha na glaské kéd ac’hanoun : hag en em ziskouézet ounn bét d’ar ré ha na c’houlenné kéd ac’hanoun.\n21. Hag é lavar a-énéb Israel : A-héd ann deiz em eûz astennet va daouarn d’ar bobl diskrédik hag araouz-zé.\n1. Mé a lavar éta : Ha Doué en deûz hén̄ distaolet hé bobl ? N’en deûz két. Râk mé a zô va-unan Israélit, eûz a wenn Abrabam, hag eûz a vreûriez Ben̄jamin.\n2. Doué n’en deûz két distaolet hé bobl, péhini en deûz anavézet dré hé râg-wiziégez. Ha na ouzoc’h-hu két pétrâ a lavar ar Skritur diwar-benn Éliaz ? É pé zoaré é komz oud Doué a-énep Israel :\n3. Aotrou, lazed hô deûz da Broféded, diskared hô deûz da aoteriou ; choumed ounn va-unan, hag é klaskon̄t va buez.\n4. Hôgen pétrâ a respoun̄t Doué d’ézhan̄ ? Mired em eûz évid-oun seiz mil dén, péré n’hô deûz két pléget hô glin dirâk Baal.\n5 Ével-sé éta eunn niver bihan a zô bét salvet enn amzer-zé hervez dilenn ar c’hrâs.\n6. Hôgen mar d-eo dré ar c’hrâs, né kéd éta dré ann ôberiou : anéz ar c’hrâs na vijé mui ar c’hrâs.\n7. Pétrâ éta a livirimp ? Pénaoz Israel n’en deûz két kavet ar péz a glaské : hôgen ar ré zilennet hô deûz kavet ; hag ar ré all a zô dallet,\n8. Ével ma eo skrivet : Doué en deûz rôed d’ézhô eur spéred a vorgousk : ha, bété vréma hô deûz daou-lagad ha na wélon̄t két, hô deûz diskouarn ha na glevon̄t két.\n9. Ha David a lavar : Ra zeûi hô zaol ével eur roued, ével eul lindag, ével eul lamm, évit béza da c’hôbr d’ézhô.\n10. Ra dévalai hô daou-lagad évit na wélin̄t két : ha laka hô c’hein da véza kroumm bépréd.\n11. Mé a lavar éta : Ha kouézet in̄t hép gellout sével adarré ? Doué ra virô. Hôgen hô lamm a zô bét eunn abeg a zilvidigez évid ar Jen̄tiled, hag évit-hô eunn abeg a gen̄damouez.\n12. Mar d-eo bét hô lamm da binvidigez d’ar béd, hag hô digresk da binvidigez d’ar Jen̄tiled ; pégémen̄t na zigasô-hén̄ kéd hô leûnder ?\n13. Râg hel lavaroud a rann d’é-hoc’h, c’houi péré a zô Jen̄tiled : Keit ha ma vézinn Abostol ar Jen̄tiled éc’h énorinn va c’harg,\n14. Évit kentraoui ken̄damouez ar ré eûz a eur c’hîg gan-én̄, hag é savétéinn, mar gellann, lôd anézhô.\n15. Râk mar d-eo bét hô c’holl da unvaniez d’ar béd, pétrâ é vézô hô adsaô, néméd ann distrô eûz ar marô d’ar vuez ?\n16. Mard-eo san̄tel ar boulc’h, ann dors a zô san̄tel ivé : ha mar d-eo san̄tel ar c’hrisien, ar skourrou a zô san̄tel ivé.\n17. Mar d-eo bét torret unan-bennâg eûz ar skourrou, ha mar d-oud deûet, té péhini a zô eur wézen olivez c’houéz, da véza emboudet war-n-ézhô, ha da gaoud da lôd eûz a c’hrisiou hag euz a lard ar wézen-olivez,\n18. Na vugad két a-éneb ar skourrou. Mar teûez da vugadi, gwéz pénaoz né két té a zoug ar c’hrisien, hôgen ar c’hrisien eo a zoug ac’hanod.\n19. Hôgen té a lavarô : Ar skourrou-zé a zô bét torret évit ma vijenn emboudet.\n20. Mâd : torret in̄t bét enn abek d’hô digrédoni ; ha té a choum stard dré da feiz : hôgen n’en em uc’héla két, hag az péz aoun.\n21. Râk ma n’en deûz két Doué espernet ar skourrou natural, martézé\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/563&oldid=155227 »\nKemmoù diwezhañ degaset d'ar bajenn-mañ d'an 1 Gen 2020, da 16:47.


Far Cry 5 berraet en FC5, zo ur c'hoari video gwezh-avantur ha first-person shooter sevenet gant Ubisoft Montreal hag Ubisoft Toronto hag embannet gant Ubisoft war ar savennoù Microsoft Windows, PlayStation 4 hag Xbox One. Pempvet c'hoari an heuliad c'hoarioù video Far Cry eo. Embannet eo bet d'ar 27 a viz Meurzh 2018.\nAr c'hoari a dremen en ur gêr ijinet, Hope County er Montana. Ur penn relijiel helavar Joseph Seed hag e gredourien eus Eden's Gate o deus kroget gant lakaat e-plas un diktatouriezh war an tiriad. An istor a vez hini un dudenn dianav bes-sheriff, a vez tapet en Hope County hag a sikouro ar rezistañs a-enep an diktatouriezh relijiel Eden's Gate.\nEvel c'hoarioù all an heuliad c'hoarioù video Far Cry, Far Cry 5 zo ur c'hoari video gwezh-avantur ha first-person shooter en ur bed dieub. An tu a zo d'ar c'hoarier da vont e lec'h ma fell dezhañ, war-droad pe en ur implij karbedoù lies. Cheñchamant a zo e-keñver ar c'hoarioù all eus an heuliad dre an dudenn. Ar wech-mañ n'eo ket un dudenn rak krouet. Ar c'hoarier a sav un dudenn gant an tresoù a-fell dezhañ reiñ. Ar c'hoarier a c'hell implij armoù lies evit stourm a-enep e enebourien lies. Pouez a zo bet lakaet war ar stourm dorn-ha-dorn gant armoù dorn lies evel kontilli pe objedoù da zastum. E Far Cry 5 e vez ur sistem nevez evit ar bolodoù tennet hag a gouezh hervez hirder an hent graet ganto evit bezañ gwiroc'h.\nAdtapet diwar « https://br.wikipedia.org/w/index.php?title=Far_Cry_5&oldid=1820693 »\nC'hoarioù video 2018\nC'hoarioù video Ubisoft\nKemmoù diwezhañ degaset d'ar bajenn-mañ d'an 9 Gen 2019, da 20:36.


Journal de Renaud Camus, jeudi 29 avril 2021\ncréée le jeudi 29 avril 2021, 12 h 31\nmodifiée le jeudi 29 avril 2021, 12 h 35Plieux, jeudi 29 avril 2021, onze heures et demie du matin. On ne s’étonne pas de l’augmentation d’audience de France Culture, dont se vante régulièrement à l’antenne ~~~ ~~~~~~~~~~~, ~~~~~~ ~~~ ~~~~~~~ ~~~ ~~~~~~, ~~~~ “~~~~~~~”, ~~~ ~~~~~~~~~ ~~~~ ~~ ~~~ toupet invraisemblable de ~~’~~~~~~~~~~ “~~~~~~~~ ~~~ ~~~ ~~~~~~~~~~~~” : ~~~~~ ~~~~ ~~~~~~~~~ ~~~ ~~~~~~ ~~~ ~~~~~ ~~~~ ~~~~~~~ ~~~~~~~~ ~~~~ ~~~ ~~~~~~~, ~~~~ ~~~~~~. ~~~ ~~~~~~~~~ ~~~~~~~~~~~ ~~ ~~~~~ ~~~~~~ été de confier ~~~ ~~~~~~ ~~~~~~~~~~~~ — ~~~ ~~’~~~~~~~~~~~ ~~~ ~~~~~~~~~~~~, ~~~~~ —, ~~ ~~~~~~~’~~~ ~~~~ ~~~ ~~~~~~ ~~~~~~~~~ ~~’~~ ~~~~~~~~ ~~~~~~~~~~~ ~~~~~, ~~~~~ ~~~ ~~~ ~~~~ ~~~~~~~~~ ~~~~ ~~~~~~~~~~ qui par extraordinaire ~~~~~~~~~ ~~~ ~~’~~~~~~~~~ ~~~~~ ~~’~~ ~~~~~~~~~~ ~~~~~~~ ~~~~~~. ~~~~~~ ~~~ ~~~~~~~~~~~~~, ~~~~ ~~~~~ ~~~~~~ ~~~~ ~~~~~~~~~~~~ ~~’~~~~~~~, ~~~~~~~~, ~~~~~~ ~~~~~ ~~’~~~~~~~~~~~~~ ~~~~~~~, ~~~~ ~~~~~ ~~~~~~ ~~’~~~~~~ ~~~~~~~~~ à l’époque, il ~~ ~~ ~~~~~~~~~ ~~~~~, ~~~ ~~~~~~~~~~ ~~~’~~~~~ ~~~~~~~ ~~~ ~~~~~~~~~~ ~~~~~~~, ~~~~~~~, “~~~ ~~~~~~~~~~~ ~~~~~~~~~ ~~~~~~~ ~~~~~~~”, ~~~’~~~~~ ~~’~~~~~~ ~~~~ ~~~ ~~’~~~~~~~~~ ~~~ ~~~~~~~~~~ ~~~~~~’~~~~~~. ~~~~~~~ ~~~~~ nous avons eu ~~~~~~ ~~~ “~~~~~~~~~~~ ~~~~~-~~~~~~~~ ~~~~~~~~~”, ~~~ “~~~~~~~~~~~ ~~~~~~~~~ ~~~~~~” ~~~ ~~~ “~~~~~~~~~~~ ~~~ ~~’~~~~~~~~~~ ~~~~~~~~~”. ~~~~~ ~~’~~~~~~ “~~~ ~~~~~~~~~~~ ~~~~~-~~~~~ ~~~~~~~”, ~~~ ~~~ ~~~~~~ “~~~ ~~~~~~~~~~~ ~~~~~~~~” : et si ~~’~~~~~~~~~ ~~~ ~~~~~~~~~ ~~~ ~~~~, ~~~ ~~~ ~~~~~ ~~~~~~~~~ ~~~~~~~~~ ~~’~~~ ~~~~~~~ ~~~~ ~~~~~-~~~~~~~~ ~~~~~~~~~ ~~’~~~~ ~~~~ ~~~ ~~~~~~~~~~~, ~~~ ~~~ ~~~~~~ ~~’~~~~ ~~~~ allemand…\nAprès ~~~~~ ~~’~~~ bien appris que ~~~ ~~~~~~~~~ ~~~~ ~~~~~~~~~~~~ ~~~ ~~~~~~~~~, ~~~~~ ~~~ ~~~~~~, ~~~ ~~~~~~~~~~ ~~~~ ~~~ ~~~~~~~~~. ~~~ ~~~ ~~~~~ ~~~~ ~~~~~~~~~ ~~~~ ~~~~~~~~ ~~~ ~~~~~~ ~~~~~~~~~~~~~~~ ~~~~~~ ~~ ~~~ culture ne la ~~~~~~~~~~~ ~~~~, ~~~ ~~’~~~~~~~~~~~~~ ~~~~ ~~~ ~~~~~~~~ ~~~~ ~~~~~~ ~~~ ~~~~~~~ ~~’~~~~~~~~~~, ~~~ ~~~~~~~~~ ~~~~~~ ~~~~~~~~ ~~~ ~~~ ~~~~~~~~ ~~~~~~~~~~~~~~ ~~~ ~~~~~~~ ~~~ ~~~ ~~~~~~~~. ~~’~~~~~~~~~~ ~~~~~~~~~~ est bien parvenue ~~ ~~~~~~ ~~~~~~~~ ~~~ ~~~~~~~~~~~~~ ~~ ~~~~~~~-~~~~~~-~~~~ ~~~~~ ~~~~~ ~~~~ ~~~~~~~~~ ~~’~~~~ ~~~~~~~~~~~ ~~~ ~~~~~~~~~~~ ~~’~~~~~~~ ~~~ ~~~~~~ ~~~~~~~~~~~~~ ~~~~~~~~~ ~~~ ~~~~~~~~~~~~~~ ~~~~~~~~~~~ ~~~~~~~~~~~~.\nUn ~~~~~~ ~~~~ paraît un luxe ~~~~~~~~, ~~~ ~~~~ ~~~~~~~~~ ~~’~~~ ~~~~~~~~~ ~~~~~~~~~~, ~~~~~ ~~~~ “~~~~~~~~ ~~~ ~~~~~~~~~~~~”, ~~’~~~~ ~~~~ ~~~ ~~~~~~~~~~~, ~~~~ ~~~~~ ~~~~~~~~~~ ~~~~~~-~~~~~~~, ~~~~~~~ ~~~~~~~~~ ~~~~ ~~~ ~~~~~~~ ~~~~~~~ ~~~ son avachissement, qu’elle ~~~~~~ ~~~~~~~~~~~ ~~ ~~~~~~ ~~~~~~~~~ ~~ ~~~ ~~~~~~~ ~~~~ ~~’~~~~~~~, ~~~ ~~~~~ ~~~~~~ ~~~~ ~~~ ~~~~~~~ ~~~ ~~~~~~ (~~~~~ ~~~~~~~~~~ c’est sa ~~~~~~~ ~~~ ~~~~~~). ~~~ ~~~~~~~~~ n’est pas seulement ~~~~~~~~~~, ~~~~~ ~~ ~~~~~~~~ ~~~~~~ ~~~ ~~~~~~~~~~. ~~~ ~~’~~ ~~~~ ~~~~~~~~~ ~~~~~ ~~~~~~ ~~~~~, ~~~~~~~~~~~~ ~~~~~~~, ~~~~~ ~~~ ~~ ~~~~ ~~~~, ~~~~ ~~~ ~~~~~~~~~ ~~~~~~~~~ ~~~~ ~~~ sofa, de peignoir ~~~’~~~ ~~~ ~~~~~ ~~~~~~~~ ~~~ ~~~~~~~~~ ~~ ~~~~~~~~, ~~~ ~~~~~~~~ ~~~’~~~ ~~~~~~~~~ ~~~ ~~~~~~~~ ~~~~~~ ~~ ~~~~~~, ~~~ ~~~~~~~~~~~ ~~~~~ ~~’~~~~~~~~~ ~~~~~~ ~~~ ~~~~~~~ ~~~ ~~~~~~~ ~~~ faire des courses, ~~~ ~~~~~ ~~~~~~~~~~~ en pyj — ~~~ ~~~~ ~~~~ ~~’~~~ ~~~~~~~ ~~ ~~~~~~ ~~~~~~~~~. ~~~~~~ ~~~~~~-~~~~~~~ ~~~~~ ~~~ ~~~~~ ~~~~~~~, ~~~~~ ~~~ ~~~~~~ ~~~~~ ~~~ ~~~~~ ~~~~~~~~~.\nvoir l’entrée du jeudi 29 avril 2021 et ses 2 images dans Le Jour ni l’Heure


Trede levr - XII - Wikimammenn\nTrede levr - XII\n◄ Red eo evesaat piz oc’h c’hoantegesiou ar galoun ha lakaat anezho da blega Trede levr - XII Ann neb a zo izel he galoun a dle senti, hervez skouer Jezuz-Krist ►\nRed eo d’e-omp gouzanv hep klemm hag ober penn d’hon dronk-ioulou.\n1. — Ann ene mad. — Aotrou Doue, ezomm braz am euz, hervez ma welann, da zeski gouzanv hep klemm, rak e-leiz a draou a zeu da enebi ouz ann den hed he vuez. N’euz fors petra a rinn evit beza e peoc’h, va buez ne hell tremen hep brezel nag anken.\n2. — Jezuz-Krist. — Kement-se a zo gwir, va map ; ne fell ket d’in evelato e klaskfac’h eur peoc’h a ve hep ket a demptasion, hep ket a enebiez. Me a fell d’in enn enep e kredfac’h ho pe neuze kavet ar peoc’h, pa ho pezo gouzanvet eunn taol braz a enkresiou, pa ho pezo gouzanvet kals a enebiez. Mar livirit n’oc’h ket evit gouzanv kalz a boaniou, penaoz ec’h hellot-hu gouzanv tan ar purgator ?\nEuz a ziou boan ar vihana atao. Deskit eta gouzanv, dre garantez evit Doue, poaniou ar vuez-man, evit mac’h hellot er bed all en em viret dioc’h ar poaniou a bado da viken. Ha kredi a rit-hu n’ho deuz tud ar bed nep seurt poan, pe dihana nebeut anezho da c’houzanv ? Ar pez ne gavot ket eo se, ha pa glaskfac’h e-touez ar re eurusa a zo.\n3. — Bez’ ho deuz kals a zudiou, hag evel a fell d’ezho a reont, eme c’houi ; dre-ze ne d-eo ket pounner beac’h ho enkrez.\n4. — Mad ! Lekeomp ez eo gwir ann dra-ze, lekeomp ho deuz kemend ho deuz c’hoant da gaout. Pegeit e kav d’e-hoc’h e pado kemeut-se gant-ho ? Tremen a rai evel moged ar re ho deuz kals a vadou war ann douar, ha ne vezo mui hano e-bed euz ho flijaduresiou kent, setu ! Endra vevont, kredit se, n’emint ket bepred e peoc’h ; beza ho deuz aliez poan, nec’h hag enkrez.\nRak ann traou a gavont dudiusa a zigas a-wechou dezho poan hag glac’har. Ha n’eo ket hep gwir abek eo e c’hoarvez se gant-ho, o veza ne d-eo ket dleet d’ezho kaout hep doan hag hep mez ar plijaduresiou emint o klask hag oc’h heulia anezho, tud direiz ma’z int.\nO ! na peger buan e tremen ann holl blijaduresiou-ze ! Na peger fall, na pegen direiz ha pegen mezuz int-hi ! Koulskoude ann dud reuzeudik ne d-int ket evit gwelet kement-se, o veza ma’z eo ho c’haloun touellet ha dallet gant plijaduresiou ar bed. Hevel int oc’h loened mud, kas a reont ho ene da goll, evit eunn dra zister a blij d’ezho er vuez kollidik-man.\nEvid-hoc’h-hu, va map, na d-it ket da heul ho c’hoantegesiou, it kentoc’h e-biou d’ar pez a blij d’e-hoc’h. Ra vezo hoc’h holl zudiou beza e Doue ; neuze Doue a roio d’e-hoc’h kemend a c’houlenno ho kaloun.\n5 — Mar fell d’e-hoc’h kaout gwir zudiou ann ene, mar fell d’e-hoc’h kaout digan-en grasou e-leiz, e tleit ober fae war holl draou ar bed ha kas diouz-hoc’h holl blijaduresiou ann douar. Neuze e viot benniget, hag e kavot a-nevez pep seurt frealzidigez. Ha seul vui ma tec’hot dioc’h frealzidigez ann dud, seul welloc’h, seul vrasoc’h a ze e vezo va frealzidigez-me.\nSiouaz, ne vezo ket hep beza stourmet da genta, ne vezo ket hep beza bet nec’h ha poan eo ec’h hellot kaout frealzidigez ann env, rak eunn tech fall-bennag a enebo ouz-hoc’h pep tro. N’euz fors, bez’ e viot treac’h d’ezhan dre heulia eur pleg gwelloc’h.\nEvit klevet ar c’hik oc’h ober klemm, na rit van e-bed ; trec’het e vezo gant nerz ho spered. Ann aerouant, m’hen argarz, ann aerouant enn eur hilligat ho kaloun a stourmo ouz-hoc’h. List da ober ; garit ma pedot Doue, e tec’ho kuit : oc’hpenn-ze, oc’h ober eul labour mad-bennag e prennot out-han dor frank ho kaloun.\nPep den en deuz pec’het, pep den ivez a dle gouzanv poaniou ; houn-nez eo al lezen douget a-enep ann den war ann douar. Eul lezen wirion eo, rak Doue ne ve ket Doue, ma ve ar pec’hed digastiz. Eul lezen a garantez eo, rak pa c’houzanvomp hor poan a galoun vad ha pa vezomp a-unan gant hor Zalver, ar poaniou a bare ann ene hag a laka anezhan da veza glann evel ma’z oa gwechall, pa’z edo enn he stad genta. Perak ’ta en em glemmit-hu, pa vezit lekeat da blega dindan al lezen Doue-ze ? Ha klemm a rit-hu dre’nn abek ma ro Doue d’e-hoc’h eunn eil vuez dre he vadelez ? Ha klemm a rit-hu dre’nn abek ma’z oc’h hevel oc’h Jezuz-Krist a zo bet falvezet d’ezhan hag a zo bet red d’ezhan gouzanv kalz a boaniou evit ho prena, evel ma’z oa bet skrivet e levr ann Aviel : Neuze e teskaz d’ezho e tlie Map ann den gouzanv kalz a boaniou, beza tamallet gant ar re goz, gant beleien ar Iuzevien ha gant ar Skribed, ha beza lekeat d’ar maro. Setu petra a c’houzanvaz Jezuz evit pec’hejou ann dud ; mar fell d’e-omp e ve ann dra-ze talvoudek evid-omp, ez eo red d’e-omp gouzanv evel-t-han hag a-unan gant-han. War ar Groaz eo bet sevenet mister ar zilvidigez e pep-hini ac’hanomp. Ar Groaz a zo euruzded ann den war ann douar, n’euz ken euruzded nemet-hi, rak ne oufe den beza euruz e giz all e-bed, nemet o viret striz lezen ar reiz-vad ; ac’hano e teu peoc’h ann ene, ac’hano peoc’h ar galoun. Touellet ha dallet oc’h gant plijaduresiou goullo ar bed, siouaz ! Ha kredi a rit-hu e ve tud ar bed hag ive ar re eurusa a zo enn ho zouez, ha kredi a rit-hu e vent hep gouzanv eur boan-bennag ? Tregaset int gant ho c’hoantegesiou o kreski seul ma ho deuz anezho. Ha gwelet hoc’h euz-hu biskoaz den euruz enn ho zouez ? Tra ; goude c’hoantegesiou e teu c’hoantegesiou all da grignat ho c’haloun. A-hend-all, ha n’ho deuz-hi ket poaniou da c’houzanv hed ho buez ? Eo e feiz ! Kemend ho deuz anezho hag ar re all, ha marteze muioc’h : doan, enkrez, nec’h, klenvejou stank a zo digaset gant drouk-ioulou ar galoun ha gant poaniou ar spered. Goude-ze e teu ar maro, ha war he lerc’h e teu Doue, ar Barner braz, da c’houlenn ar pez a zo dleet d’ezhan ; neuze ann den pinvidik a vez strinket enn noaz-beo e gweled eunn toull bac’h. E gwirionez, lavaret a rann d’e-hoc’h ne d-ai ket kuit ac’hano, ken n’en devezo paeet kement a zo dleet gant-han beteg ann diner diveza.\nEn em laouenait eta, pa blij gant Doue ho lakaat da veza glann hag ho tiboania er vuez-man ; grit eta penn-da-benn ha gant karantez ar pez a zo dleet da Zoue. Meur a hini a lavar : Piou a ziskouezo d’e-omp ar madou ? Piou nemet-hoc’h-hu, Aotrou Doue. Ho sklerijen-c’houi a zo kouezet war-n-omp ; roet hoc’h euz ar peoc’h d’am c’haloun. Rak-se e kouskinn hag ec’h ehaninn er peoc’h, o veza ma hoc’h euz, va Doue, kresket va fisians enn-hoc’h.\nAdtapet diwar « https://br.wikisource.org/w/index.php?title=Trede_levr_-_XII&oldid=88982 »\nKemmoù diwezhañ degaset d'ar bajenn-mañ d'an 12 Mez 2016, da 21:59.


Buhez ar Sent/1894/Stephan, Kenta Merzer - Wikimammenn\nBuhez ar Sent/1894/Stephan, Kenta Merzer\n◄ Ginivelez hor Zalver Stephan, Kenta Merzer Iann Avieler ►\nar c’houec’hved var’nn ugent a viz kerzu\nSANT STEPHAN, KENTA MERZER\nAr gristenien genta a rene eur vuez santel meurbed. Aketuz oant da vont da zelaou ann Ebestel, da bedi asambles gantho ha da gommunia euz ho dorn. N’o devoa holl nemed eur galoun hag eunn ene. Nikun anezho ne zonje e vije d’ezhan he-unan hebken ar pez en devoa ; mes peb tra a ioa boutin entrezho. Setu perak ne oa paour ebed enn ho zouez ; rak ar re o devoa tiez pe zouarou ho guerze hag a zigase ar priz anezho d’ann Ebestel. Ar re-ma neuze a ingale ann arc’hant-se etre ann holl dud fidel, enn eur rei da bep hini hervez he ezomm. Ar garantez a vreudeur o doa evelse ar gristenien genta ann eil evit egile a rea d’ar bobl kaout eunn istim hag eur respet braz evitho, hag ann niver anezho a greske a zeiz da zeiz.\nGant ann amzer goulskoude, e savaz eunn trouz bennag enn ho zouez divar benn ar boued hag ann aluzennou a veze ingalet bemdez entrezho. Raktal ann Ebestel a asamblas ann diskibien all hag a lavaraz d’ezho : « — Hor breudeur ker, ann dever kenta euz hor c’harg-ni eo prezeg ann Aviel, ha n’e ket just d’eomp lezel ann dever-ze a gostez evit servicha ac’hanhoc’h ouz taol. Choazit eta evit al labour-ma seiz den ha n’euz netra da lavaret anezho, seiz den hag a ziskouez dre ho furnez ema ar Spered-Santel o ren enn ho c’haloun. Evidomp-ni or bezo aoualc’h da ober o pedi hag o vaga hoc’h eneou gant komzou Doue. »\nAnn diskibien all a gavaz mad ar pez a lavare ann Ebestel. Choaz a rejont eta seiz avieler hag a vije enn ho c’harg pourvei ar gristenien euz ar pez a zell ouz magadurez ar c’horf. Hogen, Stephan a oue ar c’henta euz ar seiz avieler-ze. Pa ouent choazet ho zeiz, ann diskibien ho digasaz dirak ann Ebestel, hag ar re-ma a lakeaz ho daouarn varnho enn eur bedi, evit rei d’ezho ann Urs sakr m’oant galvet da reseo.\nLevr histor ann Ebestel a ra e daou c’her meuleudi ar zant-ma : « — Stephan, eme al levr-se, a ioa eunn den leun a feiz ha leun euz ar Spered-Santel. » N’e ket souez eta ma rea burzudou ha miraklou braz etouez ar bobl, ha ma lakeaz eur maread Iuzevien da anaout ar virionez euz ar relijion gristen.\nHiniennou evelato a droaz enn he enep, hag a glaskaz herpel outhan. Mes treac’h e oue d’ezho bepred enn he respounchou ; rak ar Spered-Santel he-unan a gomze dre he c’hinou. Neuze ann dud aheurtet-se hen tamallaz da veza blasfemmet a enep Moizes hag a enep Doue, hag a reaz he gas dirak konseil braz Jerusalem.\nHogen, tud ar c’honseil-ma, o veza sellet ouz Stephan, a gave d’ezho guelet eunn eal dirazho. Mes ar Zant o veza rebechet d’ezho e reant ato ar skouarn vouzar ouz mouez ar Spered-Santel hag o devoa lakeat hor Zalver d’ar maro, ann dud-se a ieaz kement a zrouk ennho ma verve ho goad ha ma skrigne ho dent gant ar gounnar o doa ouz ann avieler kalounek.\nEtre daou, Stephan a zavaz he zaoulagad etrezek ann env, hag a velaz eno ann Aotrou Doue enn he c’hloar ha Jezuz azezet enn tu deou d’he Dad. Neuze e lavaraz d’he varnerien : « — Me vel ann env digor ha Mab ann den azezet enn tu deou da Zoue. » O klevet ar c’homzou-ze, ar re a ioa er c’honseil en em daolaz holl varnhan enn eur iouc’hal a bouez-penn, hag enn eur lakaat ho bizied da stanka ho diouskouarn abalamour d’ar blasfemm en doa laosket ar Zant, var ho meno.\nBounta a rejont evelse Stephan da vont enn ho raok er meaz euz a gear, evit he laza a daoliou mein, hag ar re o devoa douget testeni enn he enep a ieaz da rei ho dillad da ziouall da eunn den iaouank hag a ioa he hano Saol.\nGoulskoude ar Zant a bede Doue, epad m’edot o vanna mein outhan, hag a lavare : « — Salver Jezuz, resevit va ene. » Goudeze ec’h en em lakeaz var bennou he zaoulin, hag e lavaraz gant eur vouez krenv : « — Va Doue, pardounit d’ezho ar pec’hed-ma. » Ar gomz-se a oue he gomz diveza, ha raktal e tremenaz e gras Doue hag he Zalver.\nAr Iuzevien o devoa goall-gaset ha lakeat d’ar maro ar bropheted hag hor Zalver he-unan : ober a rejont ar memes tra d’ar re a ioa bet karget gant hor Zalver da brezek ann Aviel var he lerc’h. Mes seul-vui ma reer brezel d’ar virionez, seul-vui e teu da c’hounit ha d’en em skigna. Goad ar verzerien a zo evel eunn had, ha var ann had-se e sav eunn eost puill a gristenien nevez. Evel Jezuz-Krist, skouer ann holl verzerien, Stephan a varv enn eur bedi evit he vourrevien.\nAdtapet diwar « https://br.wikisource.org/w/index.php?title=Buhez_ar_Sent/1894/Stephan,_Kenta_Merzer&oldid=31747 »\nKemmoù diwezhañ degaset d'ar bajenn-mañ d'an 6 C'hwe 2012, da 23:54.


Skol – Radio Kerne\nDiwan Bro ar C’hap\n35 skol, 6 skolaj hag ul lise, sed aze ar rouedad Diwan e Breizh hag e Pariz. Berzh a ra an hentad-mañ ha koulskoude e chom broioù dilezet e lec’h n’ez eus ket tu d’ar vugale deskiñ brezhoneg er skol. E Bro ar C’hap da skouer e Penn ar Bed n’ez eus netra kinniget d’ar gerent a fell dezho lakaat o bugale da zeskiñ yezh ar vro. Ret eo mont betek Douarnenez, ar vro vigouden pe c’hoazh Kemper.\nMet a-raok pell e vo tu d’ar bugaligoù splujañ e bed ar brezhoneg a-drugarez d’un toullad tud menet. En o zouez, Loeiz Guillou, paotr ar Pont, a zo sekretour kuzul skoazell Diwan Bro ar C’hap. Gantañ hag un nebeut reoù all e vo digoret ur skol vamm Diwan e Ponte Kroaz e miz Gwengolo 2015. Evel just n’eo ket graet c’hoazh, ret eo d’ar gerent rakenskrivañ o babigoù met war an hent mat emañ ar raktres.\nDeus pelec’h eo deuet ar mennozh ? Petra eo bet ret dezho ober ha petra a chom c’hoazh d’ober evit digeriñ ar skol mañ ? Petra eo stad ar brezhoneg e Bro ar C’hap hag emdroadur ar yezh ? Sed aze tem an abadenn-mañ.\nEvit gouzout hiroc’h…\nRe Bell Ganti 23/03/2022


Enskrivit ho pugel en ur skol divyezhek galleg-brezhoneg en distro-skol ! Yezhoù · Région Bretagne\nDegemer > Hor c’heleier > Enskrivit ho pugel en ur skol divyezhek galleg-brezhoneg en distro-skol ! Yezhoù\nAdalek ar 17 a viz Meurzh, rouedadoù ar c’helenn divyezhek er c’hentañ derez a vo unanet en ur c’houlzad brudañ evit kerent ar skolidi da zont. An holl ditouroù a vo war ecole.bzh, al lec’hienn nevez evit en em ditouriñ war ar brezhoneg er skol !\nSkor-gwelet ar c’houlzad skol divyezhek Diskouezet e oa bet gant an enklask sokioyezhoniel diwar-benn yezhoù Breizh e 2018 ez eus 75% eus an dud e Breizh hag a zo ali da lakaat puilhaat kelenn ar brezhoneg ! Holl obererien ar c’helenn – pennadurezh an Akademiezh, rouedadoù kerent ar skolidi, strollegezhioù – a gendalc’h neuze da vezañ oberiant evit diorren ar c’helenn divyezhek a vloaz da vloaz.\nUr c’houlzad boutin d’an holl hentadoù kelenn\nBez’e oa an dorioù digor, betek an enkadenn yec’hedel, an doare hengounel da lakaat kerent ar skolidi da zont d’ober anaoudegezh gant ar c’helenn divyezhek er skolioù ma vez kinniget. Abalamour d’an enkadenn-mañ eo bet bevennet an tu da gelaouiñ ar familhoù war-eeun hag aozet e oa bet ur c’houlzad brudañ kentañ e 2021 evit kelaouiñ ar muiañ ar familhoù a c’haller diwar-benn ar c’helenn divyezhek ha spletoù ar c’helenn dibar-mañ.\nAr c’houlzad brudañ-mañ kendalc’het hag amplaet e 2022 a vod an 3 hentad kelenn ar brezhoneg hag e brezhoneg er c’hentañ derez : ar rouedad kelenn publik gant kevredigezh kerent ar skolidi en hentadoù divyezhek publik (Div Yezh), ar rouedad kelenn katolik ha kevredigezh kerent skolidi an hentad katolik (Divaskell) hag ivez rouedad ar skolioù dre soubidigezh Diwan. Aozet gant Mignoned ar brezhoneg ha skoazellet gant Rannvro Breizh, Ofis publik ar brezhoneg, Kelennomp ! (kevredigezh an hollgelennerien ha stummerien war ar brezhoneg hag e brezhoneg) ha Kevre Breizh (kenurzhierezh kevredigezhioù sevenadurel Breizh) ha koublet eo ar bloaz-mañ gant aozadur dorioù digor er skolioù ha Mizvezh ar brezhoneg aozet gant ar Rannvro.\nOstilhoù kehentiñ hag al lec’hienn ecole.bzh\nE 2021 e oa bet krouet ar porched ecole.bzh kevelet gant ar c’hontoù Twitter (@EcoleBzh), Facebook/Instagram (@Ecole.bzh) & Youtube (EcoleBZH). Reiñ a ra an dro d’en em ditouriñ war an divyezhegezh galleg-brezhoneg, da glask ur skol a ginnig ur c’helenn divyezhek tost d’an dud ha da gaout titouroù diwar-benn dorioù digor skolioù divyezhek e Breizh.\nNa chomit ket etre daou eta ha profit d’ho pugel ar chañs da zont da vezañ divyezhek oc’h enskrivañ anezhañ en distro-skol 2022 e unan eus an 290 skol a zo e Breizh hag a ginnig ur c’helenn divyezhek pe dre soubidigezh !


Pajenn:Marigo - Buez ar Saent.djvu/357 - Wikimammenn\nPajenn:Marigo - Buez ar Saent.djvu/357\nrasinet, o veza en em rentet mistri eus ur c’hastel hanvet Frenet ehars ar mor, diou leau dious ar guær a Frejus, a bille quement a gavent var vor ha var zouar, ha ne lesent var o lerc’h nemet tân ha goad. Tud ar c’harter, en un affliction quer bras, o devoe recours d’an digentil santel-mâ. Aznaout a reent e gouraich hac e santelez, hac e credent ne oa nemet-ân capabl d’o dilivra eus ur gaptivite quen estranch. An affer a oa diæz ha perillus, cousgoude e garantez evit e vreudeur a reas dezàn en em garga eus ar gommission. Goude beza græt veu da vont e Pelerinaich da Rom da visita beziou an Ebestel Sant Pêr ha sant Paul, e assamblas Tuchentil ar c’harter gant un neubeut eus ar bobl, hac e creiz an nos e pignzont oll, ha Beuvon ar c’henta, er c’hastel. Surpren a trec’hi a reont ar Sarasinet en hevelep fæçoun na zeuzont mui da droubli ar c’hanton.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/357&oldid=134473 »


Redadeg 2021 : diskouez an traoù kuzh, labour ar SKAR\nPublié le 27/07/21 18:31 -- mis à jour le 27/07/21 18:31\nAr Skar ba Kemperle, 2021 :\nRéalisation : Fea\nPrest da redek 'benn bloaz ?\nNe vez ket komzet kalz diwar o fenn : an tri skipailh a ra war dro ar Redadeg, e-pad dek devezh, ne vez ket gwelet alies, nemet devezh fin al labour. Amañ e vo gwelet ur skouerenn deus ar pezh a vez graet ingal gant skipailhoù lec'hel.\n6 eur vintin war parklec'h ti boulañjer hent Kloar, ba Kemperle. Erruet gant un tamm dale, setu skipailh ar Skar o tisplegañ d'ar re a youlvat o doa prientet redadeg lec'hel bro Kemperle abaoe daou vloavezh. Tud ar skipailh yec'hed, tud an oto dirak, ar re a vo e karr tan penn kentañ ar garavanenn, ar surentez war varc'h houarn, war droad... Pep tra a vez displeget gant ur skipailh yaouank, leun a nerzh, ha brezhonegerien tout !


Julia Franck e 2007\n20 a viz C'hwevrer 1970\ne Lichtenberg, Berlin\nPriz ar romant alamanek (2007) gant Die Mittagsfrau\nJulia Franck (20 a viz C'hwevrer 1970 e Lichtenberg, Berlin) a zo ur skrivagnerez alamanek. Merc'h-vihan ar gizellerez Ingeborg Hunzinger eo. Hiziv an deiz e vez o chom e Berlin. Troet eo bet hec'h oberennoù en ouzhpenn 35 yezh.\nE 1978 ez eas gant he familh da chom da Verlin ar C'hornôg ha goude-se da Schleswig-Holstein. Studiañ a reas al lennegezh alamanek hag ar studioù stadunanat e Skol-veur dieub Berlin hag e kasas amzer er Stadoù-Unanet, e Mec'hiko hag e Guatemala. Labourat a reas evel embannerez gant Sender Freies Berlin hag e skrivas e meur a vagazin hag a gelaouenn. Meur a briz he deus bet evel Priz ar romant alamanek (2007) pe priz 3sat (Priz Ingeborg Bachmann) e 2000. E 2010 e voe lakaet The Blind Side of the Heart (troidigezh saoznek Die Mittagsfrau) war roll Priz The Independent ar skrid faltazi estren (saozneg : Independent Foreign Fiction Prize) hag ivez Priz lennegezh Jewish Quarterly-Wingate.\nPennad-barn The Blind Side of the Heart (troidigezh saoznek Die Mittagsfrau) e lec'hienn The Times online \nJulia Franck e lec'hienn Deutsche National Bibliothek\nAtersadenn Julia Franck e lec'hienn Ledge\nAtersadenn Julia Franck e lec'hienn goethe.de \nPennadoù kazetennoù e lec'hienn perlentaucher.de \nDie Mittagsfrau er Wikipedia alamanek de:Die Mittagsfrau\nLoreidi Priz ar romant alamanek\nArno Geiger (2005) • Katharina Hacker (2006) • Julia Franck (2007) • Uwe Tellkamp (2008) • Kathrin Schmidt (2009)\nAdtapet diwar « https://br.wikipedia.org/w/index.php?title=Julia_Franck&oldid=1819796 »


Abrege eus an Aviel/Chapistr 1 - Wikimammenn\nAbrege eus an Aviel/Chapistr 1\n◄ Evit ar sul quenta eus an Azvent Evit an eil sul eus an Azvent ►\nEUS AN AVIEL,\nGant Meditationou evit an oll Suliou ha Goueliou mobil eus ar Bloas, evit ober Oræson a galon, hac un Instruction evit disqui æs ha facil he ober.\nEvit ar Sul quenta eus an Azvent.\nJESUS a lavaras d’e Zisquibien: beza e vezo Signou en Heaul, el Loar hac er Steret ; hac ar Mor a rai un drous quer bras ha quen horribl, ma vezo an dud en un dristidiguez estrainch, peini a raï dezo disec’h a var o zreit. Goudese et vezo guelet Map Doue o tisquen eus an Eé evit barn ar bed-oll. Quemense tout a zigoueo a boent-da-boent. An eê hac an douar a dremeno, mæs va c’hommsou-me ne dremenint quet. Sant Lucas, Chabist 21.\nJesus-Christ ar Barner Souveren a zisquenno eus an Eê gant e groas dirazan, pehini a vezo un ansaign a c’hraç evit ar re vad, hac un ansaign a rigor evit ar re fall ; separi a raï ar re just dious ar re vechant, o lacaat darn en tu deou, ha darn all en tu cleiz. Digueri a rai Levrou ar Goustianç : rei a raï da anaout sclær ha patant d’ar bed-oll maliç ar re vechant, quement pec’het, quement crim o deus grêt epad o buez. Disculia a raï o songesonou muya cuzet, o hipocrizi hac o oll fallagriez. Pebes mês, pebes confusion evito ! Rebeich a raï dezo an abus o deus gret eus an oll graçou hac an oll moyenou en devoa roet dezo evit en em savetei : souffret am eus, emezàn, bete ar maro evidoc’h, ho calvet hac ho clasquet am eus bepret durant ho puez, grêt hoc’h eus atau ar scouarn vouzar, dispriget hoc’h eus va inspirationou ha va oll graçou, va c’huiteet hoc’h eus evit heulia ar bed maleürus, evit contanti hoc’h inclination disordren, evit obeissa d’an drouc-speret. Peguen terribl vezo ar rebeichou-ze, mæs peguer just !\nHa songeal à ràn-me alies penaus un deiz e rentin cont da Zoue eus va oll actionou, comsou, songesonou ha penaus e vezin barnet hervez ma œuvrou ?\nO va Salver, c’hui pehini a so bremâ leun a vadelez evit ar bec’herien, na bermetit quet e ancoaën morse e comparissin un deiz dirag ho tribunal terribl, evit renta cont eus va oll œuvrou, ha receo ur setanç a vuez pe a varo eternel. Grit dre ho craç, ma reparin dre ar binigen va fautou tremenet, ha ma reglin quer mad va buez, ma illin esperout receo ur setanç favorabl, ha caout an eur da veuli da jamæs ho misericord gant an Ælez hac an oll Sænt.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_1&oldid=94944 »


Accueil / À la Une / Norzh-Iwerzhon : dindan veli Londrez en-dro ?\nMaxime TOUZE 11 mars 2017\nMichelle O’Neill ha Gerry Adams, pennoù Sinn Féin goude an dilennadegoù.\nD’ar Yaou 2 a viz Meurzh e oa bet aozet dilennadegoù nevez evit parlamant Stormont, dek miz goude ar re ziwezhañ. Un nebeud sizhunioù a-raok en doa roet e zilez Martin McGuinness, Ministr Kentañ evit ar republikaned, abalamour d’an droukskouer emañ Arlene Foster, Ministrez Kentañ evit an unanourien, gludet ennañ. Disoc’h an dilennadegoù zo bet souezhus e meur a geñver. Ur feur-perzhiañ uhel gant 64 % eus an dud aet da votiñ. An hini uhelañ dibaoe 1998 evit gwir. Trec’h eo strollad DUP (Democratic Unionist Party) met e gwirionez ar strollad en deus graet berzh eo Sinn Féin. 28 kannad o deus bremañ DUP ha 27 evit Sinn Féin. Biskoazh n’eo bet ken izel an unanourien. Kollet o deus 10 sez. N’o deus ket ar muianiver evit ar wech kentañ. Trouz a zo e diabarzh ar strollad, lod n’int ket laouen e chomfe Arlene Foster e penn o strollad. Evito eo abalamour dezhi eo bet kollet kement a sezioù. Pennek eo ha fellout a ra dezhi chom kousto pe gousto.\nSpi a zo en Iwerzhon a-bezh e c’hellfe tostaat adunvanidigezh ar vro. Met meur a bazenn pe a skoilh a zo war an hent a-raok. Kentañ tra e rank Sinn Féin ha DUP en em glevet dindan teir sizhun evit sevel ur gouarnamant nevez. Ma ne vez ket kavet emglev ebet e vo treuzkaset an holl c’halloudoù da Londrez en-dro. Ar pezh a zegasfe c’hwec’h kontelezh Norzh Iwerzhon d’ar blegenn a oa a-raok Emglev Gwener ar Groaz, ha tennoc’h-tennañ e vo ar saviad. Ur sizhun zo bet dija ha ne ’z a ket gwall war-raok. En e greñvañ emañ Sinn Féin ha goulenn a reont traoù a vo diaes da DUP asantiñ, dibosupl zoken ? E-touez an holl draoù a vez goulennet e vez lakaet ar biz war Arlene Foster. Ne fell ket dezho e vefe-hi Ministrez Kentañ en-dro, dre m’he deus kudennoù gant ar justis. Anat eo avat eviti e vo Ministrez Kentañ en-dro, ar pezh a c’hellfe lakaat en arvar an danvez-emglev.\nMarteze eo pal kuzhet Sinn Féin goulenn traoù dibosupl da asantiñ evit lakaat ar giriegezh war an unanourien. James Brokenshire, sekretour Stad ar Rouantelezh-Unanet evit Norzh-Iwerzhon a c’hellfe gervel dilennadegoù nevez, en e yalc’h emañ ar galloud-se. Pe ren ar vro e anv Westminster. Sinn Féin en deus embannet dija ne asantfe ket da zistro galloud eeun Londrez war Norzh-Iwerzhon ha goulenn a reont e vefe ur c’hengouarnamant etre Republik Iwerzhon hag ar Rouantelezh-Unanet ma ne vefe savet gouarnamant nevez ebet e diabarzh ar vro. Sizhunioù a-bouez a zo dirazo, evit dazont ar Rouantelezh-Unanet a-bezh zoken.\nPartager la publication "Norzh-Iwerzhon : dindan veli Londrez en-dro ?"


Even | 2012 | Soubenn ar geek\nDielloù evit Even, 2012\nIn Treatment – eil bloavezh\nPosted in Stiradoù, webstiradoù ha skinwel with tags familh, mezeg, psikologiezh on Even 26, 2012 by geekezig\nUn tammig aon em boa rak eil bloavezh In Treatment peogwir e ouien ne vefe ket gwelet memes “klañvidi” ken. Adalek ar meurzh kentañ avat em eus soñjet “aha, kudenn ebet”.\nEmañ Paul o vevañ e New York bremañ. Ur prosez a vez graet dezhañ gant familh Alex hag abalamour da se e kav Mia, ur plac’h en deus anavezet 20 vloaz zo. E-touez e glanvidi nevez ez eus April, ur plac’h yaouank gant krign-bev ha na fell ket dezhi kaout sikour, ur bugel na fell ket dezhañ kompren emañ e dud o tispartiañ, ur rener embregerezh trubuilhet gant ar fed vefe e verc’h en Afrika… Kenderc’hel a ra Paul da vont da welet Gina e fin ar sizhun ivez. N’eus ket kalz kaoz eus e familh ha santet e vez kalz e digenvez hag e boan. N’eo ket cheñchet ar stumm, abadennoù un hanter-eur “evel e gwir”. Kavout a ran Paul kalz deneloc’h er bloavezh-mañ, prest da emezelañ e buhez e glañvidi zoken (pa wel n’eo ket gouest April d’ober war he zro da skouer), pe kentoc’h ne oan ket dedennet tamm ebet gant istorioù Laura/e wreg warlene. Marteze n’eus ket kement a draoù o c’hoarvezout en e vuhez personel (ha c’hoazh) met kregiñ a ra da welet e sioù ha da glask gwellaat. Plijus eo.\nA-fed klañvidi em eus kavet kalz kempouesoc’h eget warlene. Ne oa ket ur Sophie kalz dedennusoc’h eget ar re all. An holl o doa perzhioù plijus ha peadra da zegas da b/Paul, ha deomp. N’ouzon ket re penaos e vo ar bloaz warlerc’h met kendrec’het on bet gant an eil, anat.\nNotre Dame – 1 : Le jour des fous\nPosted in Levrioù bannoù-treset on Even 26, 2012 by geekezig\nA-wechoù e ran ar fazi mantrus dibab un dra bennak abalamour d’e golo. Anzavit e oa peadra, gant Notre Dame, brav eston eo! Pezh a zo, ne oa ket ur fazi e gwirionez ^^\nAnavezout a ran istor Le Bossu de Notre-Dame eveljust, daoust ma n’am eus ket lennet al levr. N’em eus ket gwelet film bevaat Disney kennebeut, soñj ‘m eus eus kanaouennoù zo an arvest en doa graet berzh spontus lakaomp.\nMa, ne oan ket dilaouen o lenn an istor-se neuze. Kontet eo gant sell Pierre Gringoire a zo o kontañ un istor d’e verc’h vihan. Echuiñ a ra al levrenn goude ma vefe bet savetaet Esmeralda gant Phoebus, p’eo bet taget gant Quasimodo e kreiz an noz. War a seblant e vo div levrenn all, teir en holl neuze. Ma, kontet eo en un doare plijus-tre, efedus, ne chomer ket da dortal na netra. Fent a zo ha brav eston eo an tresañ ivez e-barzh! Aha!\nUl levr a-feson e pep keñver, evit a re a zo dedennet gant (adlenn?) an istor (pe a fell dezho sellet ouzh tresadennoù brav ivez).\nKyle’s Final Fantasy\nPosted in Levrioù bannoù-treset on Even 25, 2012 by geekezig\nDedennet a-walc’h e oan o lenn Kyle’s Final Fantasy a seblante bezañ ur manhwa fentus gant un aergelc’h c’hoari-rol. Dipitet e voen buan a-walc’h ivez…\nSplujañ a reer en istor hep kompren mat pep tra, n’eus liamm na ster ebet etre an traoù. Ne vezer ket tapet gant un istor na netra. An tresadennoù a zo klasel-kenañ, n’eus netra ispisial ha dreist-holl, n’eo ket fentus. Evit ur manhwa fent eo tristik memestra. Poan bras ‘m eus bet oc’h echuiñ al levrenn-mañ. N’on ket bet kendrec’het tamm ebet hag evidon n’eus tamm talvoudegezh ebet da lenn ar manhwa-mañ. Eh!\nPosted in Kelaouennoù on Even 24, 2012 by geekezig\nAbaoe ur pennadig n’em boa ket lennet Alibi. Ret ‘vo din adtapout ma dale e-kerzh an hañv!! Ma, en ur c’hortoz em eus dibabet lenn an niverenn diwar-benn ar “sekredoù stad”…\nAdalek lizhiri al lennerien em eus soñjet “ah kaoc’h, an niverenn 3 n’em eus ket lennet!” rak un dave a oa d’ur pennad diwar-benn ar romantoù polis “rannvro”. Poltredoù berr ha pennadoù diwar-benn traoù bet c’hoarvezet. Ur pennad-kaoz a zo gant Eva Joly diwar-benn he levr Les yeux de Lira. Un toullad traoù a zo kinniget da c’houde, levrioù dreist-holl met ivez ar stirad saoz The Hour da skouer.\nDedennus-tre eo an teuliad, gant poltred Bob Woodward, ar c’helaouenner en doa diskuliet ar Watergate, traoù diwar-benn afer Karachi, marv ar ministr Boulin da vare Valéry Giscard d’Estaing pe c’hoazh abadenn Rendez-vous avec X a vez skignet war France Inter, ar romantoù spierezh ha poltred Fabian Escalante, bet e penn servijoù kuzh Kuba. Warlerc’h ez eus ur pennad-kaoz gant Laurence Block, skrivagner amerikan ha poltred Martine Barret, a zo e penn ur servij enklask prevez (Duluc Détective e Pariz), ur sell un tamm gwiroc’h war ur vicher a ijiner er filmoù…\nUn istor spontus a zo goude, hini ul liesvuntrer euzhus e Kanada. Er bloavezhioù 90 eo tremenet ar muntroù-se. Kostez Vancouver e steuzie merc’hed (gisti, indianezed), dre ma na oant ket merc’hed pouezus ne oa enklask ebet na netra. Mignon unan anezho a zo nec’het bras hag a sav ul lec’hienn internet evit komz diwar-benn-se. Er bloavezh 2000 e klask ar bolitikourien lakaat an traoù da vont war-raok peogwir labour Wayne Leng (en deus savet al lec’hienn) a grog da ober un tamm trouz. Ur poliser kanadian bet o studial er Stadoù-Unanet ha “geographic profiler” (e deorienn a zo e c’haller adkavout ur muntrer dre c’houzout eus pelec’h e teu an dud lazhet, pelec’h e vez adkavet ar c’horfoù hag all). Buan awalc’h e soñj en ul liesvuntrer met graet a vez goap outañ, ne vez ket selaouet. Eus e du Wayne Leng a vez galvet gant un den… E vignonez a ya da dorchañ e ti un den, en un ti-feurm ha gwelet he deus paperoù merc’hed e-barzh ur sac’h leun a wad. Mont a ra d’ar polis met lâret e vez dezhañ n’eo ket posupl mont e ti an dud evelse, dreist-holl ne fell ket d’an dud testeniañ. Divizout a ra Wayne mont da welet e-unan. Kavout a ra un ti-feurm eveljust met ivez ul lec’h iskis, un doare predti-tavarn e lec’h ma teu an Hell’s Angels diouzh an noz. Daou vloaz warlerc’h ez aio ar polis betek an ti-feurm (e 2002 neuze) ha kavet o vo ganto pennoù merc’hed e-barzh ur skornerez… Perc’hen an ti-feurm William Pickton a lâr d’ar polis e vefent bet kap da c’hortoz hag evelse en defe tizhet 70 plac’h! Ul lodenn all eus an istor spontus-se… Korfoù ar merc’hed a servije da voueta ar morc’h (al lodennoù fallañ) met ivez d’ober saosiz a veze roet d’an amezeien. Barnet eo bet William Pickton ha kenderc’hel a ra skiantourien ar polis da glask roudoù ar merc’hed war tachenn an ti-feurm…\nAnzav a ran n’em boa ket klevet komz diwar-benn an istor-se hag er metro e oan o lenn, d’ur mare zo e oan prest da rechetiñ kazi!\nPoltred Olivier Marchal a zo goude peogwir e oa e film Les Lyonnais o tont er-maez. Ur pennadig diwar-benn Philippe Bilger a zo ivez, bet alvokad ha bremañ e skriv ur blog o kontañ e sell war ar politikerezh, ar justis hag all.\nEvel boaz ez eus poltred ur gêr ivez, Christchurch eo ar wech-mañ, eil kêr brasañ Zeland-Nevez hag a zo lec’h torfedoù harozed Paul Cleave. Reiñ a ra c’hoant a-walc’h mont da veajiñ du-hont daoust d’ar c’hrennoù-douar bras a zo bet ingal nevez zo. Ur pennad spontus all a zo war-lerc’h diwar-benn ar vugale a vez skrapet e Mali, implijet e vez o organoù evit ober dourennoù sañset hud… Ec’h! Un toullad skeudennoù eus Las Vegas a zo goude, o tiskouez un tu tristik eus ar gêr (kasinooù dilezet goude m’o defe graet freuz-stal hag all).\nGoude ez eus ur pennad-kaoz gant Anthony Horowitz en deus skrivet ur romant nevez gant Sherlock Holmes! Displegañ a ra penaos en deus labouret hag all, dedennus. Warlerc’h e krog al lodennoù barnadennoù berr diwar-benn levrioù, filmoù hag all, peadra da gavout ur bern mennozhioù a bep seurt!\nEchuiñ a ra ar gelaouenn gant ul lodenn “shopping” (traoù cheuc’h digredus ordin), ur pennad dedennus diwar-benn ar “didrouzer” a vez lakaet war ar pistolennoù. Ur pennadig diwar-benn ar c’hirri a vez gant ar brezidanted a zo ivez araok un danevellig gant Carlos Salem, awenet gant ur skeudenn.\nPosted in Filmoù on Even 23, 2012 by geekezig\nMa part du gâteau a zo heverk eus ur sinema gall a gred bezañ modern-kenañ ha n’eo ket tamm ebet. France a zo o paouez koll he labour en un embregerezh vras e Dunkerque. Stourm a ra an implijidi met n’eus ket kalz a spi evito. Goude bezañ klasket en em lazhañ e tiviz mont da Bariz evel plac’h torchañ. Implijet e vez gant un trader pinvidik-mor cheuc’h. Kregiñ a ra jentilik an traoù, dreist-holl pa erru mab Stéphane er jeu hag e c’houlenn sikour digant France evit ober war e dro. Ma. Pretty Woman pe istortioù evelse (n’on ket eus memes bed met pep hini a zesk traoù d’eben/egile)… Leun a glichedoù ouzhpenn (ya, moarvat eo an holl tradourien doare James Bond a gas ar merc’hed da Venezia hag a brof dezho dilhad cheuc’h… hag eveljust un trader n’hall ket bezañ un tad a diegezh : “ah berk, n’hallan ket chom ma unan gant ma mab!”). Er fin tout eo gwelloc’h c’hoazh, peogwir e tizolo France eo bet diskaret an embregerezh e lec’h ma laboure abaoe 20 vloaz gant Stéphane ha mignoned dezhañ evit c’hoari, hag e tiviz neuze pinijenañ anezhañ. Gwelet en deus Cédric Klapisch Louise-Michel met ne servij da netra ober-se er pemp munutenn diwezhañ… Dreist-holl evit diskouez pegen leun a genskoazell a vez etre France hag he mignoned ha pegen e-unan emañ Stéphane daoust d’e arc’hant.\nN’ouzon ket ma n’eo ket bet skrivet ar senario gant bugale Cédric Klapisch kentoc’h…\nPosted in Filmoù on Even 20, 2012 by geekezig\nGwerzhet e oa bet Crazy Stupid Love evel ur gomedienn romantel disheñvel-tre diouzh ar re all. Lârat a ran deoc’h diouzthu : klasel kenañ eo. Met galloud a ra mont en-dro memestra! Me ‘zo deuet a-benn da gaout plijadur gant ar film-mañ. Kregiñ a ra an traoù gant disparti ur c’houblad. Mont a ra ar gwaz da vevañ e-unan neuze. Tizhet e vo un toullad tud gant an afer-se : mab ar c’houblad eveljust, ar plac’h yaouank a ziwall anezhañ, ur paotr merc’hetaer daonet a vo hegaset gantañ hag all. Eveljust e kinnig hemañ dezhañ bezañ un doare coach, deskiñ dezhañ gwiskañ dilhad brav hag all. Un toulladig traoù dic’hortoz a vo er fin (droch-pout a soñjo tud zo), chom a ra jentil ar farsadennoù (n’int ket groz), romantel kea. Netra dreist-ordinal anat deoc’h met ma fell deoc’h ur film evit mousc’hoarzhin, skañv ha jentil (da skouer da sellet gant bugale) n’eo ket fall!\nPosted in Levrioù with tags familh, lizhiri, marv on Even 19, 2012 by geekezig


Bernard van Orley (hag ivez Barend van Orley, Bernaert van Orley pe c'hoazh Barend van Brussel) (1491-1492 e Brusel - 6 a viz Genver 1542 e Brusel) a oa ul livour hag un tresour pallennoù-moger ha gwer-livet eus mare an Azginivelezh. Unan eus al livourien eus Norzheuropa a labouras da vare an tremen eus an arz gotek da arz an Azginivelezh e voe.\nPoltred Bernard van Orley gant Albrecht Dürer\nPoltred Karl V\nPieta (teirzaolenn Haneton)\nPoltred Margarete Aostria (1480-1530)\nGwerc'hez gant ur bugel ha Sant Yann ar Badezour, Prado\nPoltred Georg Zelle\nEmgann Pavia , pallenn-moger o tiskouez kastell Mirabello hag ul lodenn eus tachenn an emgann\nUr pennad diwar e benn a zo el levr Pictorum aliquot celebrium Germaniae inferioris effigies gant Dominicus Lampsonius.\n1.1 Gwezenn-familh van Orley\nBernard van Orley a voe ganet en ur familh a Luxemburg, ha diskennidi eus aotrouien van Ourle (pe 'van Orley). Ar familh a zilojas da zukelezh Brabant hag e Brusel e voe ganet e dad, Valentin van Orley (pe Valentyn van Orley), tro 1466. Met dre ma oa ganet evel ul laeradenn, e voe kollet an titloù a noblañs a oa gant e dad.\nBernard hag e vreur Everard (hag a voe livour ivez) a voe ganet e Brusel.\nDesavet e voe gant e dad, Valentyn van Orley e anv. Ne labouras ket en Italia, met levezonet e voe gant oberennoù Raffaello.\nE 1512 e timezas Bernard van Orley gant Agnes Seghers.\nE 1518 e voe anvet da livour lez gouarnerez Margarete Aostria e Brusel.\nE 1539 e timezas gant Catherina Helluick.\nEn holl en doe c'hwec'h bugel, ha pevar anezho a zeuas da vezañ livourien.\nGwezenn-familh van OrleyAozañ\nBernard van Orley a oa ezel ur familh vras a livourien :\n1) Valentin van Orley (1466-1532) en doe ar vugale da heul : Philipp van Orley (tro 1491-1566) (treser kartoñsoù pallennoù-moger); Bernard van Orley (1492?-1542?), livour ha tresour pallennoù-moger ; Everard van Orley (bet ganet goude 1491), livour ; Gomar van Orley, livour (oberiant e-tro 1533).\n2) Bernard van Orley en doe bugale ivez, daou anezho a zeuas da vezañ arzourien : Michael van Orley; Hieronymus I van Orley, livour (oberiant tro 1567-1602); Giles van Orley, livour (tro 1535-1553)\n3) Giles van Orley (tro 1535-1553) a voe tad da Hieronymus II van Orley (livour ha kinklour)\n4) Hieronymus II van Orley a voe tad da Hieronymus III van Orley, livour poltredour, kinklour hag engraver (diell e 1652); Pieter van Orley (1638, marv goude 1708), livour mignadurioù ha gweledvaoù ; François van Orley, livour taolennoù istorel; Richard I van Orley\n5) Pieter van Orley (1638-1708) a voe tad da Richard II van Orley (1663-1732), livour hag engraver ; Jan van Orley (1665-1735), livour hag engraver.\ntaolenn livet e Brusel e-tro 1520 (hervez skipailh Mirdi arzoù-kaer Antwerpen), diwar c'houlenn « Kambr ar re baour », he fal sikour ar re gant diaesterioù ( Skouer)\n1543 : poltred Jehan Carondelet, prezidant kuzul iliz Brusel ha kanseller Flandrez.\nWauters, Bernard van Orley, sa famille et ses œuvres, Brusel, 1881\nAdtapet diwar « https://br.wikipedia.org/w/index.php?title=Bernard_van_Orley&oldid=1841831 »\nDernière modification le 19 Gou 2019, à 08:21\nKemmoù diwezhañ degaset d'ar bajenn-mañ d'an 19 Gou 2019, da 08:21.


Quenta quevren - An decvet Meditation hac an trivec’hvet Chabistr - Wikimammenn\nQuenta quevren - An decvet Meditation hac an trivec’hvet Chabistr\nYouen-Yan-Lois Derrien, 1779-1792 (?) (p. 60-64)\n◄ An navet Meditation hac ar seitecvet Chabistr. Eleac’h ma teuher da choas ar Barados ha d’en em resolvi d’e c’hounit An decvet Meditation hac an trivec’hvet Chabistr. Amâ e teu an Ene da choas ar vuez devot An naontecvet Chabistr. Penaus e ranquer ober ar Gonfession general ►\nAN DECVET MEDITATION\nhac an trivec’hvet chabistr,\nAmâ e teu an Ene da choas ar vuez devot.\n1. En em liquit e presanç Doue. 2. En em humiliit dirazàn. 3. Goulennit e assistanç.\nEN em imaginit penaus emaouc’h adarre hoc’h-unan gant hoc’h eal mad en ur mesiou ledan, hac e velit an tu cleiz deoc’h an Diaoul asezet var un Tron huel ha bras gant cals a sperejou infernal en e guichen, hac ur vanden vras a dud monden tro-var-dro-dezâ pere a zeu oll d’en em humilia dirazàn, d’e anaout ha d’e enori evel o Mæstr hac o Autrou, darn evit ar pec’het-mâ, darn evit ar pec’het hont. Sellit pebez contananç a zalc’h an oll gourtisanet maleürus eus ar Roue abominabl-se. Sellit darn anezo fuloret gant ar gassouni, gant an avi ha gant ar goler, darn all oc’h en em laza ; darn all e chagrin hac e pres da zestum danvez ; darn all o songeal er vanite hep caout plijadur ebet a guement na ve inutil a vean, darn all sujet d’ar plijadurezou vil, corrompet ha breinet en o affectionou brutal. Sellit penaus emaint oll hep repos, hep urz hac hep reglamant ebet. Sellit penaus e teu an eil da zisprigeout eguile anezo ha n’en em gueront nemet hervez an apparanç. Erfin guelet a reot un assamble maleürus a dud quer geinet dindan ar Roue milliguet-se, ma ho pezo truez outo.\n2. An tu deou considerit Jesus-Christ crucifiet, pehini gant ur garantez cordial a bed evit an esclavet guez-se d’an Diaoul, evit ma sortiint eus a zomination an Tyrant-se, ha ne baoues oc’h o guervell daventâ. Sellit ar vanden vras a dud devot a so en dro dezàn gant o Elez Gardien. Sellit peguer caër eo ar Rouantelez-se a zevotion. En so ebat guelet ar gompagnunez-se a Verc’heset, Gouaset ha Merc’het guennoc’h eguet ar fourdilis ; an assamble-se a Intâvezet leun eus a ur vortification hac a un humilite santel ! Considerit ar renq eus a un nombr bras a dud demezet, pere a vêv assambies en o Friedelez gant un hevelep douçder, hac un hevelep respet an eil evit eguile, ma tisquezont ervat ez e bras carantez Doue en o c’halon.\n3. Quiteat hoc’h eus erfin Satan gant e vanden drist ha maleurus ; dre an affectionou mad pere hoc’h eus concevet, ha cousgoude ne douc’h quet choaz erruet gant ar Roue Jesus nac en em lequeat assambles gant e gompagnunez eürus ha santel a dud devot ; mæs ato ez ouc’h choumet e creis etre an eil hac eguile, me lavar etre Jesus ha Satan.\n2. Hac oc’h en em gonvertissa ouzoc’h-u, va Jesus douç ha mad, Roue a eürusdet hac a c’hloar, me ho car gant an oll nerz eus va Ene ; me hoc’h ador a greis va c’halon, me ho choas bremàn hac evit biquen evit va Roue, hac evit va Frinç unic, m’en em offr da veza fidel deoc’h ato ; me a ra deoc’h un homaich ferm eus va c’halon ; m’en em soumet da oboissa d’ho Lezennou ha d’ho Gourc’hemennou santel.\nAdtapet diwar « https://br.wikisource.org/w/index.php?title=Quenta_quevren_-_An_decvet_Meditation_hac_an_trivec’hvet_Chabistr&oldid=118705 »


Plazas de soberanía (ger-ha-ger 'lec'hioù souverenite') zo un termen istorel a veze implijet evit ober anv eus an teroueroù dalc'het war-eeun gant Spagn e Norzhafrika (enebet ouzh ar pezh a oa gwechall ar protektorat spagnol war norzh Maroko ha Sahara ar C'hornôg).\nPemp plaza de soberanía zo, en o zouez div plaza mayor ('lec'hioù bras'):\nKartenn spagnol eus an XIXvet kantved a ziskouez ar "plazas menores"\nha teir plaza menor ('lec'hioù bihan'):\nOuzhpenn ar re-mañ, emañ an Isla Perejil, un tamm enezennig roc'hellek distro nepell eus Ceuta, a zo bet danvez un tabut gant Maroko e 2002, hag a zo bet termenet evel ur Plaza de Soberanía ouzhpenn abaoe. Koulskoude n'eo ket tre ur Plaza de soberanía e gwirionez, kentoc'h ur seurt tachenn etre, un no-man's land.\nKêrioù otonom eo bremañ al 'Lec'hioù bras' zo eus Ceuta ha Melilla (ur seurt kumuniezh otonom). Ledanoc'h eo o galloudoù eget re ar c'hoñsailhou-kêr boas (gouest int da embann reolennadurioù a-benn seveniñ oberoù zo, gant ur giriegezh uheloc'h eget re ar c'hoñsailhou-kêr all). Nebeutoc'h a otonomi o deus memes tra eget ar c'humuniezhioù otonom da vat. (n'o deus ket galloudoù lezennel otonom). Setu perak ne vez ket graet nemeur ken gant an droienn 'plaza de soberanía' hiziv pa vez anv eus an div gêr-mañ.\nAl 'lec'hioù bihan' a ya d'o ober enezennigoù bihan nepell eus aod Maroko. N'eus ket a boblañs sivil warno. Administret int war-eeun gant gouarnamant Madrid.\nEzel int eus Unaniezh Europa evel ar peurrest eus Spagn. Ober a reont gant an euro. An eil gant egile e sav poblañs ar plaza de soberanía da 145,336 a dud. Ingalet eo an dud hanter-hanter etre Ceuta ha Melilla mui pe vui, daoust m'eo un tammig stankoc'h an dud e Ceuta.\nPa voe dilezet protektorat Spagn war hanternoz Maroko ha pa voe anavezet dizalc'hiezh ar vro ganti e 1956 ne voe ket dilezet ar 'plazas de soberanía' peogwir e oant bet ul lodenn eus Spagn abaoe ar XVvet hag ar XVIvet kantved ha, dre se, e oant chomet er-maez eus ar protektorat.\nStrolladoù nasionalist Maroko a c'houlenn souverenite ar vro war tout al lec'hioù-se a-benn sevel Maroko Veur.\n(en) Kartenn dalc'hoù Spagn e Norzh Afrika\n(fr) Savboent Maroko war Ceuta, Melilla hag ar Plazas de Soberania (e galleg)\nAdtapet diwar « https://br.wikipedia.org/w/index.php?title=Plaza_de_soberanía&oldid=1783908 »\nKemm diwezhañ d'an 10 C'hwe 2018 da 12:26\nKemmoù diwezhañ degaset d'ar bajenn-mañ d'an 10 C'hwe 2018, da 12:26.


Afer ar vag Sokalik : Hiziv e oa barnet e Brest unan deus martoloded an Ocean Jasper © Maxppp - François Destoc\nAfer ar vag Sokalik : Hiziv e oa barnet e Brest unan deus martoloded an Ocean Jasper; dorioù-digor a vo warc’hoazh er greizenn stummañ Kelenn e Kemper; hag ar gronikenn “Ma vefen prezidant” : se daze keleier ar Gwener 3 a viz Meurzh.\nTitouroù 'vez kavet bepred 'barzh afer ar familh Troadeg, aet diwar-wel ur pemzekteiz 'zo.\nDisplegadennoù 'zo bet embannet gant prokulor Naoned. Hiroc'h da glevet er c'heleier.\nAfer ar Sokalik a za war-raok ivez...\nE lez-varn Brest e oa barnet hiziv unan deus martoloded al lestr-karg n'oa kaset ar c'heveller a Benn ar Bed d'ar strad e 2007.\nDorioù-digor a vo e Kelenn warc'hoazh...\nMeur a stummadur a vez kinniget gant ar greizenn stummañ war micherioù ar c'helenn e brezhoneg. Anna Vari ar Rouz, kuzulierez bedagogel e Kelenn a zo ganeomp.\nHag er gronikenn Ma vefen prezidant...\nMarie-Claire Pirot ha Solange Sellin.


Accueil / À la Une / Turkia war-nes aloubiñ kanton Afrin\nMaxime TOUZE 20 janvier 2018\nAfrin zo unan eus an tri c’hanton kurd a zo e Siria, an hini ar pellañ er c’hornôg. Dibaoe pell emañ gennet etre tri enebour disheñvel : arme Bachar Al-Assad, an islamisted ha Turkia. Dalc’het eo gant ar PYD (Strollad an Unaniezh demokratel), ur strollad kar d’ar PKK. Ha n’eo ket Erdoğan evit gouzañv kement-mañ, a-hed e harzoù gant Siria.\nDaspugn a ra e soudarded ha dafar luel tost d’an harzoù ha krog eo ar bombezadegoù dija. N’eus bet soudard ebet c’hoazh o treuziñ an harzoù met prestik e c’hallfe c’hoarvezout. Met e-unan emañ Erdoğan en afer-mañ. Ur sizhun ’zo o doa embannet an Amerikaned e oant prest da souten war hir dermen ar Gurded, ar re a zo e-barzh Nerzhioù demokratel Siria renet gant ar YPG, ur milis kurd. Fuloret-mik eo kazetennoù Turkia evel ar pemdezieg Yeni Akit en doa embannet diriaou “Amerika, Stad spontour”. N’eo ket deuet a-benn ar prezidant turk da gendrec’hiñ an Amerikaned da zilezel ar Gurded. Met eus tu Rusia, an eil nerzh a-bouez er vro-mañ, n’eo ket gwelloc’h evit Erdoğan. Prest int da sikour ivez hag er mare-mañ emaint o stourm ouzh kevredidi Turkia e gwalarn Siria. Hag o darempredoù n’emaint ket en o flaen. Hag evel-just ne fell ket da Stad Siria gwelet ur Stad all oc’h aloubiñ he bro, daoust ma n’o deus ket kalz a c’halloud evit enebiñ outo.\nUr wech c’hoazh e vez gwelet piv eo enebourien gentañ Turkia, n’eo ket Daech met ar Gurded. Magañ a ra Erdoğan ur gasoni spontus outo. Amerika a vo lakaet diaes hag e gevredidi kemend-all. Kenderc’hel a reont da skoazell ar Gurded e Siria ha da welet ar PKK evel ur strollad spontourien e Turkia. Un dislavar a zo.\nMa vefe eus ur brezel evit gwir e Afrin etre ar Gurded hag arme Turkia e vo start ar jeu : armet mat eo ar Gurded gant Amerika, kalz soudarded mennet int deuet a-benn da vodañ. Eus tu Turkia n’o deus ket mui war a seblant jeneraled a-feson dibaoe spurj Erdoğan e-touez renkadoù uhel an arme goude an taol Stad. Ha seurt oberoù luel a zo diaes da seveniñ.\nPartager la publication "Turkia war-nes aloubiñ kanton Afrin"\nAfrin Erdoğan Kurde kurdistan pkk Siria Turkia turquie YPG\t2018-01-20


Ar c'hlaouier rakwelet e brezhoneg ? Bremañ ya !\nAccueil / À la Une / Ar c’hlaouier rakwelet e brezhoneg ? Bremañ ya !\nMaxime TOUZE 11 janvier 2016\nUn dispac’hig eo e bed an teknologiezhioù nevez. Bremañ e c’haller kaout ur c’hlaouier rakwelet e brezhoneg war ar poellgomzerioù, da lâret eo e vez raksantet ar gerioù ha difaziet e-unan gantañ. Evit an hezougoù Android hepken eo. Talvoudus e vo kavet gant an holl vrezhonegerien a gas kalz a gemennadennoù e brezhoneg.\nRet eo deoc’h pellgargañ war ho hezoug Swiftkey ha dibab brezhoneg evit yezh ar c’hlaouier. Ar pezh a zo dreist ivez eo e c’haller implijout teir yezh war ar memes tro. Da lâret eo gant ar memes klaouier e c’hallit skrivañ e brezhoneg, e galleg hag e saozneg ma fell deoc’h hag e kompreno diouzhtu gant peseurt yezh emaoc’h o taremprediñ, hep bezañ rediet da cheñch klaouier evit mont d’ur yezh d’eben.\nDav eo dougen bri da Julien Baley, an hini en deus savet ar c’hlaouier. Ur Breizhad eo hag a labour evit an embregerezh Swiftkey staliet e Londrez. Dibabet en deus sevel ar c’hlaouier war e amzer dieub o soñjal e vefe talvoudus evit ar vrezhonegerien. Ha kinniget en deus da bennoù e embregerezh embann ar c’hlaouier en un doare ofisiel, ar pezh a zo bet asantet. Ouzhpenn 100 yezh a vez graet war-dro gant an embregerezh. Ha bremañ e vefe tost ouzh 500 den oc’h ober gant ar c’hlaouier e brezhoneg. Tamm-ha-tamm e c’hounezer tachennoù. Goude Facebook e brezhoneg hag an arload Stag e kendalc’her da vont war-raok !\nPartager la publication "Ar c’hlaouier rakwelet e brezhoneg ? Bremañ ya !"


Pajenn:Marigo - Buez ar Saent.djvu/222 - Wikimammenn\nPajenn:Marigo - Buez ar Saent.djvu/222\nCoumandi a ra din d’e garet, dindan boan a zaounation eternel : e varados a bromet din, mar er c’haràn : roet en deus e vuez ha scuillet e goad dre garantez evidon, hac evit ma er c’harin ; hebien, va ene, mad-oberou quer bras, gourc’hemennou quer just, gourdrousou quen terrubl, promessaou quer caër na raïnt-y morse impression varnoude ? Pe seurt natur so en da galon, ma na gar quet un Doue quer bras ha quer santel, un Doue quer mad ba quen din da veza caret ? Ah ! va Doue, a lavare Sant Augustin, piou oc’h-hu, ha piou oun-me, ma coumandit din ho caret, ha ma em gourdrouset eus ar brassa miser, ma n’o charàn quet ? Hac èn so brassoc’h miser evidon eguet chom heb ho caret ? Pe me ho caro, pe n’ho carin quet, pebes avantaich na pe seurt coll eo evidoc’h ? Ha c’hui vezo eürussoc’h mar ho caran ? Ha c’hui vezo neubeutoc’h eürus ma n’ho caràn me quet ? O carantez eus va Doue, c’hui fell deoc’h ho carren, evit va renta eürus dre ar garantez am bezo evidoc’h. Ah, re diveat am eus ho caret, quenet bepret ancien na bepret nevez, re diveat am eus ho caret.\nUn devez en ur vont gant e zêvet, o veza rancontret ur Religius, e tisclerias dezâ ar c’hoant bras en devoa da zisqui len, hac er pedas da ober dezâ un A B C. Ar Religius en devoa joa o velet ar volontez vad en\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/222&oldid=134327 »


Dardoup - Wikipedia\nDardoup a zo anv ur vro hengounel e kreiz Kerne ha Penn-ar-Bed, e Breizh, en-dro da gêr ar C'hastell-Nevez.\nN'ouzer ket eus pelec'h e teu an anv just. Hervez kont en defe un dra bennaket da welet gant ar c'hoef a veze douget gant ar merc'hed gwechall hag a zo anavezet evit ur roued brodet ispisial hag he stroñsoù. Ha just a-walc'h e vez graet Dardoupenn, Dardoupez pe c'hoazh Dardoupezenn, eus ur plac'h o chom er vro-se. Ar baotred a vez graet Dardouped anezho. Diouzh an etnologour Reun Kreston e veze graet "Bardoupeizant" ivez eus an dilhadoù oa ba' du-se, peadra da soñjal eo disoc'het ar ger Dardoup diwar Bardou marteze, hep na vefer gouest da zisplegañ petra a dalvez hemañ.\nHervez lod-all e vefe mat klask e anv ar vro vihan stok outi er c'hornôg anvet Bidar, tro-dro da Bleiben. Evito e vefe heñvel eil silabenn ar ger Bidar ha silabenn gentañ ar ger Dardoup.\nDardoup a zo anv un dañs hengounel eus ar vro-se ivez, Gavotenn pe Dañs-tro Dardoup end-eeun. Bet ez eus bet tud o serriñ kanaouennoù ha kontadennoù digant brezhonegerien a-vihanik dre eno er bloavezhioù 1970 a oa bodet er strollad anvet Despunerien Bro Dardoup.\nAr vro Dardoup a ya da ober anezhi kumunioù Kastell-Nevez-ar-Faou, Plonevez-ar-Faou, Koloreg, Sant-Wazeg, Laz ha tu reter Santoz, daoust ma n'eo ket Dardoup peurest eus ar gumun-se. Ar Stêr Wanez a ra an disparti etre bro ar Vidared hag hini an Dardouped.\nPa vramm ra proup. E Skeud Tour Bras Sant Jermen, 1978/228\nAdtapet diwar « https://br.wikipedia.org/w/index.php?title=Dardoup&oldid=1886205 »\nKemmoù diwezhañ degaset d'ar bajenn-mañ d'an 9 Her 2020, da 15:26.


Ar Vedizanç - Wikimammenn\nL. Prud’homme, 1817 (p. 150-153)\n◄ Ar Scandal Ar Vedizanç An Impurete ►\nDetracti an nessàn eo declari an drouc en deus groet, pe un imperfection en e bersonaich. Ar pec’het-se a so grevus, ha cousgoude commun. Ar medisant dre un taul teod a laz peurvuyàn tri ine. Lazan а rа e ine e-unan ; rac an detractourien, eme S. Paul, ne antreont quet en Rouantelez an env. Reputation an nessàn a so preciussoc’h evit an arc’hant hac an aour. Lazàn a ra ine an hini en seleo ; rac evel m’en lavar an abostol, n’en deo quet epquen ar re a ra an drouc a so coupabl, mæs c’hoas ar re a gonsant gante. Sant Bernard a lavar ne voar quet pe an detractour, pe an hini en seleo eo ar muyàn coupabl. Ar medisant, eme ar sant, en deus an diaoul en e deot, hac an hini en seleo en e scouarn. An fin, ar medisant a laz ine an hini eus a beini e trouc-coms. Crigui a ra en couaich evel ar serpant ; mæs couls pe gouls e c’harruo e vedizanç bete an hini a ra sujet anezi. Cassoni a goncevo eus ar medisant ; douguen a raïo martese bete ar maro an desir d’en em vengi, ha chetu-àn daonet. Ha ne vige quet bet guell dezàn e vige anfoncet ar poignard én e galon ? Memes ha pa rafe Doue ar c’hraç d’an den detractet da soufr gant patiantet ha da bardoni ar medisant, eo bepret guir penaus eo collet e reputation. N’en deus pec’het impardonabl ebet ; mæs ive hini n’en deo patdonet ep reparation. Or penaus e reparo ar medisant ? Ober vad, renta servich : mæs quement-se a so insuffisant. An deveger-se, an artisan-se, ar serviger-se voar stad pere oc’h-eus comset, teot trempet en ifern, n’en deus quen den confianç enne ; chomet int ep condition, ep bara : chetu a-se un effet eus ar goal deodo, hac an detractour e-unan a so abominabl dirac daoulagat Doue ha re an dud. En lies fæçon e voar coupabl a detraction ; pa gresquer an drouc en deus groet an nessàn, ar pez so calomniàn : pa disoloer fauto coachet, pa ententter[sic] fall, pe pa droer en drouc actiono ar re all ; pa veuler aneze gant yenion, pa lerer penaus on nessàn n’en deus quet groet un action mad peini en deus couscoude groet ; pa diminuer dre sign, gestro pe gomso an actiono mad a raporter eus an nessàn ; pa ne veuler quet e obero mad. Songet penaus deiz ar jugeamant na vezo quet goulennet a gont diguenaic’h a vuez o nessàn, mæs eus o c’hini oc’h-unan. Poëzet o comso, lequeet ur brid voar o teod, lequeet un oor voar o queno, un drill spern en dro d’o tiou scouarn. A vel an nord a chasse ar glao : mar groed ur min trist d’an detracteur e tavo. Na leveret quet n’oc’h-eus laret nemet ar pez so guir voar sujet о nessàn ; c’hoas ur veich, re eo an detraction. Mar oc’h eus laret ar pez so gaou, oc’h eus-àn calomniet ; coustet a gousto eo ret daic’h en em dislaret, pe n’en deus quet a Varados evidoc’h. Ar grevusdet eus an detraction a so musuret voar ar personacho a bere e ve drouc-comset. Sul-vuy a so dlet a respet hac a obeissanç deze, sul vrassoc’h eo ar pec’het.\nAn Ilis o cresqui a deiz da deiz, ar Saduceanet a deuas da vezan furius o velet quement-se. Saisissàn a regeont an Ebestel, hac o lacat er prison. Un Æl o delivras, hac a lavaras deze mont da brezeg en creis quær. Pa voa assamblet ar C’honseil e voe casset da glasq an Ebestel. Seret e voa dorejo ar prison, mæs ar brisonerien a voa achapet. Gouveet e voe e voant o prezeg publicamant : arretet ha conduet e voent d’ar C’honseil, peini en devoa c’hoant d’o lacat d’ar maro. Gamaliel a gomsas er guis-màn : mar deo invantion an dud ar pez a brezegont, ne voïnt quet selaouet ; mes mar deo abeurs Doue e comsont, e ve inutil dimp songeal oc’h oppos. Voar an avis-se en em gontantjont d’o zremen dre ar goaligner, ha da difen oute da brezeg ur sort doctrin. Mæs sant Pêr a respontas penaus e voa ret obeissàn da Doue dre breferanç voar an dud. An Ebestel a sortias eus ar C’honseil leun a joa hac a gontantamant, o vezàn bet juget dign da soufir evit J. С. C’hoas a reont seiz diacr, sant Stephan ar c’hentàn, peini a re un nombr bras a viraclo. Prest e voe denoncet hac accuset da goms a enep Doue hac e Dempl. Citet e voe en creis an assamble ; den na elle respont na souten ar furnez eus e gomso. Rebech a eure d’ar Judevien ar galeder eus o c’halon hac an dallentez eus o speret, o resistan ous ar Speret-Santel, hac o vezan persecutet ar prophetet pere o devoa annoncet deze Salver ar bed peini o defoa lequeet d’ar maro. Ar Judevien a voa furius. Stephan gant ar figur eus un Æl a lavaras a voez huel penaus e voele an env digor ha J. C. aseet en tu deo d’e dad. Querquent e voe conduet er mæz a guær evit bezàn labeet gant ar veïn. Ar sant voar e daoulin a bede Doue a voez huel da bardoni ar c’hrim-se d’e bersecutoret, hac a rentas e ine er beden se.\nAdtapet diwar « https://br.wikisource.org/w/index.php?title=Ar_Vedizanç&oldid=118060 »\nKemmoù diwezhañ degaset d'ar bajenn-mañ d'an 6 Eos 2018, da 14:34.


Kaozeal:Lord Voldemort - Wikipedia\nDa'm soñj e talv "me eo V." kement ha "c'est moi V.". "Me zo V." a zegouev ame. Da'm soñj. Bianchi-Bihan 14 Gou 2007 da 17:22 (UTC)\nLakaet ganin Brezhoneg: TELO VON MODEZ /Voldemort ez on. Met n'eo ket ret ober gant Voldemort e brezhoneg. Setu ur c'hinnig all: Kardanankou. Da neuze e c'haller kaout an anagramm "kar d'an Ankou on", ha lakaat Kaou Karnandon da anv. Bianchi-Bihan 14 Gou 2007 da 20:28 (UTC)\nBet on o c'hoari an tamm gant an anagrammoù ivez. Savet em boa TOM MOZOV REDLE, pe NOZOV gant "ez on", kement ha klask chom tost eus an anv orin TOM MARVOLO RIDDLE. Peotramant c'hoazh TOM VON ELEZDOR. TELO VON MODEZ n'eo ket fall. Karan ankou a gavan disteroc'h abalamour ma'z eo kustum an dud ouzh e anv e galleg hag e saozneg, petra ri ... --Kadwalan 15 Gou 2007 da 16:21 (UTC)\nTaol evezh: kar/d/an/ankou an hini eo. Karr/an/ankou a vije re dost da sevenadur Breizh.\nUr yezh zo da vihanañ, ar sloveneg hervez da listenn, ha ne ra ket gant Voldemort. Plijus e kavfen brezhonekaat pep tra ma teufed a-benn d'ober traoù a feson.\nUn toullad yezhoù a ya pell a-walc'h diouzh Tom: Anton, Mark... Romeo a gavan dreist .\nBremañ ne vije ket fall gouzout perak ez eus anvioù "gallek" evel-se er skrid saoznek. C'hwezh ar grennamzer norman, evel en Ivanhoe ? Bianchi-Bihan 15 Gou 2007 da 16:49 (UTC)\nAdtapet diwar « https://br.wikipedia.org/w/index.php?title=Kaozeal:Lord_Voldemort&oldid=193962 »\nKemmoù diwezhañ degaset d'ar bajenn-mañ d'an 15 Gou 2007, da 16:49.


Mont e darempred : Savet e oa bet Teatr Penn ar Bed er bloavezh 1973 gant sikour Chanig ar Gall ha Gérard Pigeon. Un ugent abadenn bennak a zo bet leurennet ganeomp, dreist-holl pezhioù a ziavez bro : Billy Paogamm gant Martin McDonagh, Testamant ar c’hi gant Ariano Suassuana, Termaji gant Lioubomir Simovitch, Mistero Buffo gant Dario Fo, Arsenik ha kozh dantelaj gant Joseph Kesselring. Pezhioù eus ar vro hon eus diskouezet ivez : Bitekle, Dahud, Katrina Lenn-zu, Benn warc’hoaz ’vo deiz c’hoaz.\nles pieces\tMa vefen C’hwi\nSul 4 a viz Mezheven 2017\nEn heuliad pennadoù-mañ, lemm ar skrid anezhe, e kinnig Levin ur rummad a dudennoù prest d’ober n’eus forzh petra evit kregiñ barz dibennaj ar vuhez... nemet kemer ar riskl da vevañ evit lire suite\nYaou 7 a viz Mezheven 2012\ngant Federico García Lorca\nBarzhoneg skrijus e tri arvest ha c’hwec’h taolenn\nEtre pezh a soñj bezañ he dever maouez ha gwreg hag ar pezh he deus c’hoant evit gwir eo rannet spered Yerma.\nStourm a ra a-enep dezhi hec’h-unan hag a-enep d’an dud en-dro dezhi evit kaout respontoù.\nDonder he goulennoù a sav ar pezh-c’hoari d’ul live hollvedel ha diamzer.\nPadelezh an abadenn : 1e30\nPublik : An holl azalek 12 vloaz\nTroidigezh e brezhoneg (Emb. Emgleo Breiz) : Ronan Hirrien\nLeurenniñ : Lionel Jaffrès\nSonerezh : Mi aLma : Yann Simon ha Sarah Floch lire suite\nGwener 25 a viz Genver 2008\nMa vefen C’hwi.\n12 a viz Mae 2017\n18 a viz Ebrel 2017\nEvit ar wech kentañ Dibenn sizhun ar c’hoariva


Buhez ar Sent/1894/Gi, pe Gion - Wikimammenn\nBuhez ar Sent/1894/Gi, pe Gion\n◄ Pasiant Gi, pe Gion Maorill ►\nann daouzekved devez a viz guengolo\nSANT GI, PE ZANT GION, KLOC’HER\nAr zant-ma a ioa ganet e bourg Anderlek, tost da gear Bruseell er Beljik, hag abalamour daze e oue leshanvet Paour Anderlek. He dad hag he vamm a ioa tud euz ar renk izela hervez ar bed. Mes, o veza m’edo doujans Doue enn ho c’haloun, ne espernjont nag ho foan, nag ho amzer, evit kelenn ervad ho c’hrouadur, p’e guir ne c’hellent ket he gas d’ar skol. Deski a rejont d’ezhan abred karet Doue hag ar Verc’hez, ha kaout heuz ouz ar pec’hed.\nHo foan ne oue ket poan gollet, ha dre ma kreske Gi enn oad, e kreske ive he furnez hag he zevosion. Bep vech ma c’helle tec’het dioc’h he dud, e rede d’ann iliz da lavaret he Bater. A hent all, ec’h en em blije enn he stad paour abalamour Jezuz-Krist he-unan hag ann Ebestel o deuz bevet er stad-se. Leun oa a respet evit ar re binvidik ; mes n’en doa tamm avi ebed ouz ho danvez. Ann istim en devoa evit ar baourentez a rea d’ezhan ive karet ar beorien all, ha petra bennag n’en doa ket ato aoualc’h evithan he-unan, e roe d’ezho lod euz ann nebeut en devoa, hag avechou zoken ez ea da glask evitho.\nEunn devez m’edo o pedi enn iliz Laeken, eunn hanter-leo dioc’h Bruseell, persoun ar barrez-se a oue souezet o velet peger kalounek e pede. He c’helver a eure d’ar sekreteri, ha goude beza kaozeet ganthan eur pennadik, ec’h anavezaz raktal oa eat dija lark var hent ar zantelez, petra bennag ne oa c’hoaz nemed pemzek vloaz. Abarz ar fin e kinnigaz d’ezhan chom eno da gloc’her, rak n’oa kloc’her ebed d’ann ampoent, ha Gi a jomaz dioc’htu : eunn dudi oa evithan sonjal e vije bepred var dro ti ann Aotrou Doue.\nSeiz vloaz e oue oc’h ober he veach, ha p’edo o tistrei d’ar gear, ez eaz adarre var he giz evit ober koumpagnunez da eur chaloni a Anderlek a ioa en em gavet ganthan e Rom, hag en doa c’hoant ive da vizita ann Douar Santel. Ar chaloni-ze o veza marvet er Palestin, Gi a zigasaz he vizou d’he genvreudeur a Anderlek, ha divar neuze ar re-ma a zalc’haz ar Zant enn ho zervich. Mes ne vevaz mui pell goudeze, ha Doue her galvaz davethan d’ann 12 a viz guengolo euz ar bloaz 1012. Eur maread miraklou a c’hoarvezaz var he vez, ha divezatoc’h e oue savet eno eunn iliz gant arc’hant ar re a ioa bet pareet o tont di da bardouna.\nAdtapet diwar « https://br.wikisource.org/w/index.php?title=Buhez_ar_Sent/1894/Gi,_pe_Gion&oldid=30599 »\nKemmoù diwezhañ degaset d'ar bajenn-mañ d'an 19 Gen 2012, da 19:43.